text:
Elektrisitetsverkið í Botni
Elektrisitetverkið í Botni, Suðuroy, er tað fyrsta elektrisitetsverkið ið varð bygt í Føroyum.
Innihaldsyvirlit
- 1 Søgan
- 1.1 Ljósfestin
- 1.2 Ætlanir um at fáa elektrisitetsverk
- 1.3 Nýtt sóknarstýri,fundur og viðurkenning
- 1.4 Arbeiði byrjar
- 1.5 Botn
- 1.6 Lán
- 1.7 Tíðirnar versnaðu og kostnaður
- 1.8 Arbeiðsfólk í Botni
- 1.9 Vatntrot
- 1.10 Nýggj rør
- 1.11 Háspenningslinjir
- 1.12 Elfelagið Suðuroy
- 1.13 SEV
- 1.14 Elverkið á Oyrunum
- 1.15 Umsitingarhúsið í Lágabø
- 2 Keldur
Søgan[rætta | rætta wikitekst]
Ljósfestin[rætta | rætta wikitekst]
Í bókini hjá Poul Andreasen byrjar hann við at greiða frá um ljósfestin, ið varð hildin í gamlaskúla á Oyralaði, tann 18. juli 1921. Oddamaðurin fyri hesum var Petur Dahl á Gørðunum, sóknarstýrisformaður. Hann helt talu, bjóðaði fólki vælkomnan og trýsti á eina kontakt og skúlastovan strálaði við elektriskum ljósi. Í alt vóru umleið 100 fólk til hetta tilhald.
Ætlanir um at fáa elektrisitetsverk[rætta | rætta wikitekst]
Føroyingar høvdu verið í Danmark, og har sóu teir alt hettar elektrisitetið ið har var, og hettar vildu teir eisini hava í Føroyum. Í 1919 bað løgtingið norska verkfrøðingin Håkon Blaauw koma og kannað áir og vøtn í Føroyum, og gera eina frágreiðing um vatnnýtslu og drívmegi (hvussu til bar at fáa hettar at virka í Føroyum). Eisini kom ein annar verkfrøðingur, Sætersmoen. Báðir komu við frágreiðingini í 1922, men tá var elektrisitetverkið longu liðugt, teirra frágreiðing var tó eisini til alt Føroyar.
Nýtt sóknarstýri,fundur og viðurkenning[rætta | rætta wikitekst]
Nýtt sóknarstýri kom í 1918, Petur Dahl varð valdur til sóknarstýrisformann. Teir høvdu 11 mál, ið teir fundaðust um, har ímillum vóru at fáa verkfrøðingar til Føroya at kanna møguleikarnir til elektrisitetverkið. Vágs kommuna var væl fyri fíggjarliga, men tað bleiv tosað nógv aftur og fram um lánini, ið mundu takast til hettar arbeiði, men alt bleiv viðurkent, og skuldi farast í gongd beinanvegin, áðrenn alt bleiv dýrari.
Arbeiði byrjar[rætta | rætta wikitekst]
Arbeiði fór í gongd seint í 1919. Á odda var Håkon Blauuw og aðrir verkfrøðingar, innstallatørar & montørar. Tilfarið teimum tørvaðu varð flutt av Eiðinum og til Botn. Sjálv støðin var niðri í Botni, ætlað var at byggja eina minni støð við Miðvatn, men tað bleiv til einki. Tey trý vøtnini eita Ryskivatn, Miðvatn og Tindalíð. Veruliga byggingin var við Ryskivatn. Tað vóru rør bygd gjøgnum hesi trý vøtn, og niður í støðina í Botni. Vesturi á Eiðinum høvdu teir eisini lagt ein elektrisitetslinju, so at útróðrarmenninir kundu lættari hála bátarnir upp á land. Fyrsta húsið í Vági ið var roynt til kóking við elektrisiteti, var hjá Trinu og Óla hjá Mikku.
Botn[rætta | rætta wikitekst]
Í Botni búðu eisini fólk, men eingin vegur var (kom 40 ár aftaná elektrisitetið), so vøran mátti berast ella førast við báti av Eiðinum. Tá Spanska sjúkan gekk, slapp eingin úr ella í Botn. Í Botni búðu hjúnini Anna og Kristian Thomsen og tey áttu 4 døtrar og 5 synir.
Lán[rætta | rætta wikitekst]
Prísirnir øktist hesa tíðina, tað var ikki gott fyri kommununa, ið hevði tikið fleiri lán. Alt bleiv dýrari enn ætlað, og eisini var nógv renta. Lán var frá privatum, sparikassanum og statslán, alt lánið íalt var 919.417.
Tíðirnar versnaðu og kostnaður[rætta | rætta wikitekst]
Tíðirnar versnaðu frá tí elverkið opnaði og framyvir 20-ini og 30-ini. Vágur lá gott fyri við fiskiskapi, men ikki í krígnum. Lítið kom inn fyri elektrisitetið, tí fólk spardu, og tað bleiv lítið brúkt. Petur Dahl skrivaði amtmanninum eitt bræv um hvussu harmur hann var um viðurskifti, og eingin peningur kom inn. Kostnaðurin fyri elið var hettar, eitt fast árligt gjald fyri innlagdar málarar var 6 kr og var hann dupultur var tað 12 kr. 40 oyru fyri ljós, kóking var 5½ oyra. Tað bleiv broytt av at tíðin var so ring, ljósið var tað sama men kóking minkaði til 3½ oyra. Tað fasta gjaldið hækkaði tó, ein einkultir 24 kr og dupultur 36 kr. Hetta dámdi ikki fólkinum, og tey sendu tí eitt skriv til sóknarstýrið, við yvir 100 undirskriftum. Tað kostaði ov nógv, tí skattur var nógvur og hettar var ein keðilig tíð.
Arbeiðsfólk í Botni[rætta | rætta wikitekst]
Fyrsti maskinmeistari var Christian Thomsen, síðani sonur hansara og nógvir aðrir. Eisini vóru nógv hjálparfólk t.d. Akra-Petur, Johan Djurhuus og sonur hansara og nógvir aðrir. Tað var Johan Djurhuus, ið yrkti kvæði um Huldugentuna, meðan hann búði í Botni.
Vatntrot[rætta | rætta wikitekst]
Undir krígnum var elektrisitetsnýtslan økjandi. Tað regnaði nógv og vøtnini vóru full, men nakrir mánaðir aftaná bleiv vatntrot og teir máttu steðga elektrisitetinum um náttina. Tá mátti prísurin hækkast úr 5 oyrum til 8.
Nýggj rør[rætta | rætta wikitekst]
Nú var tørvur á nýggjum rørum, so tey máttu aftur taka lán, tað ornaði sóknarstýrið fyri. Tey komu við damparanum “Lingtroom”, men tey lógu í nógv ár á keiøkinum og niðan fyri skúlan. Vegur var lagdur niðan til Botn, so tey kundu sleppa niðan við rørunum. Tað tók eitt ár at gera liðugt. Felagið æt Elfelagið Suðuroy frá 1955.
Háspenningslinjir[rætta | rætta wikitekst]
Bert ein háspenningslinja var, hon var í Vági. Men ein var gjørd til Tvøroyri og Øravík. Seinni til Lopra, so Porkeri. Síðani var stórt arbeiði gjørt, til Sumbiar, Víkarbyrgis, Akrar, Hovs, Fámjins, Hvalba og Sandvík. Nógvir upprunapelar standa enn.
Elfelagið Suðuroy[rætta | rætta wikitekst]
Nú skuldi fundur haldast um at allar kommununnar skuldu verða í einum elfelagið, øll komu við uttan Hvalba, tí tey høvdu eitt motorverk við tveimum motorum, men komu tó við tvey ár seinni. Felagið yvirtók alt uttan gøtuljósini, tá skuldu kommununnar enn hava.
SEV[rætta | rætta wikitekst]
Nú var aftur fundur hildin um at alt Føroyar skuldu verða í einum elfelagið, SEV. Teir hildu at alt fór at ganga betur í einum felagsskapi. SEV sendi so eitt skriv uppá tær treytir ið fóru at verða, øll vóru glað um ætlanina. Íalt vóru 6045 fólk í Suðuroy. Elfelagið Suðuroy fór uppí SEV í 1963.
Elverkið á Oyrunum[rætta | rætta wikitekst]
Í september 1982 varð nýtt elektrisitetsverk bygt á Oyrunum í Vági, tað er á syðru síðu av fjørðinum. Tað varð liðugt uppá eitt ár. Settir vóru tveir dieselmotorar, tað skuldi takast til tá ið elektrisitetverkið í Botni ikki kundi klára elektrsitetstørvin í Suðuroy. Ein automatisering var eisini gjørd, so at bæði dieselverkini í Trongisvági og elektrisitetverkið í Botni eru nú fjarstýrd frá verkinum á Oyrunum.
Umsitingarhúsið í Lágabø[rætta | rætta wikitekst]
Stutt eftir at elverkið varð bygt, var farið undir at byggja stóran umsitingarbygning í Lágabø. Har var bústaður hjá virkisleiðaranum og til skrivstovur og goymslurúm, eisini var telefonstøðin har. Fyrsti verkstjóri var Hans H. Hamnæs, síðani K. H. Lystbæk og aðrir. Skrivstovufólk vóru fyrst Petur Dahl við Krosslið, so Sørin Madsen og fleiri onnur. Bókhaldarar vóru Bjarki Hjelm, Hans Andreasen og Anna Elisabeth Strøm.
Keldur[rætta | rætta wikitekst]
- Bók: Elektrisitetverkið í Botni, eftir Poul Andreasen, ISBN 9991892907
- SEV.fo um elektricitetsverkið í Botni


c: text/html

text:
Klassisisma
Klassisisma (en.: Classicism, da.: Klassicisme). Í víðari merking andlig, listarlig stevna við fyrimynd í teirri forna griksk-rómverska mentan; hetta var meginstevnan í endurreisnartíðarskeiðinum í Italia og stóð leingi við har. Í trengri merking er k.(ella nýklassisma) nýtt um ta bókmentastevnuna, sum stóð í hægsta blóma í Fraklandi í 17. øld og hevði munandi ávirkan á bókmentir hjá øðrum tjóðum í 18. øld. Franska k. setti ávísum tekstasløgum ávís formkrøv krøv eftir klassiskum fyrimyndum; eina størsta ávirkan fingu hesi krøv á leikbókmentir (tær tríggjar eindirnar), og høvuðsskaldini í k., Corneille, Racine og Molière, fylgdu teimum. K. vendi sær frá tí bólgandi barokkstílinum, vildu halda seg burtur frá kenslusemi, seta skynsemi í hásætið, stremba eftir skilvísi og greiðari framseting, lýsa alment menniskjanslig eyðkenni heldur enn sjáldsamar einstaklingar. Meginreglurnar fyri k. setti Boileau fram í L'art poétique, "skaldskaparlistin" (1674), sum var skapað eftir Ars poetica Horatiusar. Hansara sjónarmið gjørdust Bíblia hjá nógvum seinni høvundum, hóast tey blandaðust saman við hugmyndir hjá upplýsingini í 18. øld (t.d. hjá Voltaire). K. í øðrum londum var meira ávirkað av fronsku k. enn beinleiðis herming eftir fornklassiskum fyrimyndum. Soleiðis var í Onglandi (Dryden, Pope), í Týsklandi (Gottsched) og í Norðurlondum (Holberg, Olof Dalin). Seinni í 18. øld leitaðu summir týskir høvundar tó beinleiðis til klassiska mentan (Winckelmann, Lessing), og tann rørslan kom í høvdina við Goethe (1749-1832) og Schiller (1759-1805). Føroyskar bókmentir hava sín klassistiska yrkjara í anda Goethes og Schillers í Janusi Djurhuus (1881-1948), sum týddi fornklassiskan skaldskap og í sínum egna skaldskapi hevði fornklassiskar fyrimyndir, bæði viðvíkjandi ørindislagi (hexametur), myndum og hugmyndum. Í høvuðsheitum fjaraði k. út, tá ið 19. øld rann upp.

robotstxt: allowed

filter: keep


text:
Nýggjastu tíðindini
Nýggjastu skrímslatíðindini
Tað seinasta, vit hoyrdu frá Skrímslabókunum, var, at tær fyrstu tvær vóru komnar á fýra sponskum málum. Hetta var í mai. Síðani tað, eru tær eisini komnar littaviskum og tosa okkara skrímls nú 14 ymisk mál! Fyri stuttari tíð síðani, kom Klandursskrímsl út á norska forlagnum Skald, altso… les meira…. →
Skriva til Satie – 650 orð
Til tey komandi 650 orðini havi eg valt eitt tónleikabrot. Franska tónaskaskaldið Eric Satie skrivaði. Eini góð ráð: Set teg við pappíri og blýanti og lurta eftir tónleikinum blundandi, meðan tú letur tankarnar reika frítt. Tá tónleikurin er av, skundar tú tær at skriva niður alt, tú hugsaði um, meðan tú… les meira…. →
Longsul – 650 orð
Í gjár var so aftur ein vælskrivaður tekstur í 650 orðum í Góðan morgun Føroyar. Eg hevði valt tekstin “Longsul”. Ein søga um ein heldur kontroversionellan máta at loysa longsul og sorg. Tá eg kom niðan í útvarpið og fekk at vita, hvør høvundurin var, mátti eg flenna. Eg hevði… les meira…. →
Skrímsl og Miljusøgur í Sunda kommunu
Í síðsu viku var mentanarvika í Sunda komunu. Sunda kommuna er ikki stór í fólkatali um enn stór í vavi, og kortini hava tey á hvørjum ári eina heila mentanarviku við eini ørgrynnu av tiltøkum. Í ár høvdu tey fingið Bókahúsið, sum Sámal Blak gjørdi til Barna- og ungdómsbókmentafestivalin “Kom og… les meira…. →
Flykrur til nýggja søgu – 650 orð
Her er hugskotið til komandi søgu: Her eru trý putlispælsbrot til eina søgu. Sig frá henni: Eitt brotið ur Eitt ov langt klemm Angin av mintbommum Seinasta freist at senda inn til gmf@kvf.fo er týsdagin 23. september kl. 12. Orðini mugu ikki vera fleiri enn 650, men gjarna færri.
Fjølbroytt listarligt virksemi
Karavella Marionett-Teatur
Karavella Marionett-Teatur er eitt einkvinnumarionett-teatur, sum spælir leikir fyri børnum og vaksnum og ferðast um alt landið
Grafisk sniðgeving
Bið um tilboð uppá smærri grafiskar uppgávur, so sum plakatir ella faldarar.


text:
6. februar
6. februar er dagur 37 í árinum í gregorianska kalendaranum. 328 dagar eru eftir av árinum (329 dagar um skotár er).
Hendingar[rætta | rætta wikitekst]
- Sámiskur flaggdagur.
- 1919 - Bolsjevikkar taka Kiev í Ukraina.
- 1952 - Enski kongurin George VI doyr, og Elisabeth II drotning tekur við .
- 1957 - Útvarp Føroya byrjar regluligar sendingar.
- 1957 - Gullstrondin fær fullveldi undir navninum Gana.
- 1958 - Flogfarið við ensku Manchester United umborð dettur niður, fleiri kendir leikarar lata lív.
- 1968 - 10. Vetrar Olympiadan byrjar í Grenoble í Fraklandi.


text:
Eritrea
Staturin Eritrea (alment heiti) er eitt lítið land í Eysturafrika. Eftir frælsiskríggj í 20 ár loysti fjallalandið Eritrea frá Etiopia í mai 1991. Eritreiski frælsisherurin (EPLF) rak seinastu etiopisku herdeildirnar av landinum og fór so at gera landinum eina stjórnarskipan.
Fólkið í Eritrea roynir nú at fáa á føtur aftur búskapin og alt annað, sum varð oyðilagt í krígnum.
Søga[rætta | rætta wikitekst]
Loysing[rætta | rætta wikitekst]
Eritra hevði staðið undir Etiopia síðan 4. øld. Sum hjáland var tað limað inn í Etiopia í 1962. Næstan beinanvegin fóru Frælsisfylking Eritrea (stytt EPLF), og aðrar rørslur at berjast fyri frælsi. Í 1991 eydnaðist EPLF umsíðir eftir frælsisbardagar í næstan 30 ár at reka etiopiska herin úr landinum. Á fólkaatkvøðu í 1993 var eisini stórur meiriluti fyri loysing.
Bráðfeingisstjórn varð skipað, og í mai 1993 var Eritrea lýst at vera frælst ríki. Limir í EPLF, við Isaias Afewerki (føddur 2. februar 1946 í Asmara, Eritrea) á odda skipaðu tjóðarting, bóðu Vesturheimin um stuðul og hjálp og settu fólkaræði í gildi. Eritrea varð fyrsta land í Afrika at broyta landamørkini, sum evropeiska hjálandaveldið hevði sett.


text:
Q10
Q10 er eitt hjálparevni ella koenzym, sum hevur ein avgerandi leiklut fyri orkuframleiðsluna í kroppinum.
Í kroppinum umgera kyknur orkuna frá matinum vit eta, soleiðis at kroppurin annaðhvørt kann varðveita ella brúka hana. Hetta kallast forbrenning. Við hjálp frá ensymum kunnu kyknurnar varðveita orkuna í molekylum, kallaði ATP. Kyknurnar innihalda nøkur sonevnd mitrokondriur, har ensymir og hjálparevnir tryggja orkuframleiðsluna. Eitt av hesum hjálparevnunum er Q10.
Ofta verður hoyrt, at Q10 kann fyribyrgja sjúkum, betra um konditiónina og geva betri ítróttaravrik. Hetta er tó ikki prógvað.


text:
Tony Bennett
Tony Bennett (3. august 1926; upprunaliga navn: Anthony Dominick Benedetto) er ein amerikanskur stórband/jazz-sangari. Í august mánaða 2006 fylti Tony Bennett 80 ár. Hann varð føddur í august 1926 í New York City. Upprunaliga leikpalsnavn hansara var italienska/amerikanska navnið Joe Bari, men sjónleikarin Bob Hope mælti honum til at brúka sítt egitð navn, í amerikanskum formi. Í áratíggju hevur hann verið ein tann best umtókti listarligi amerikanski sangarin í USA bæði millum áhoyrarar og starvsfelagar. Hann er sangarin við vakrastu útgávuni av "They Can´t Take That Away From Me" hjá George Gershwin, "In My Solitude" hjá Duke Ellington og "The Way You Look Tonight" hjá Jerome Kern.


text:
World Cup í svimjing
FINA World Cup er heitið á altjóða svimjikappingum, sum verða hildnar í fleiri býum kring heimin á hvørjum ári um heystið frá september til tíðliga í november. Vinnararnir fáa heiðursmerki og vinna eisini pengar. Kappingarnar eru í stuttum svimjihylum, tvs. har hylurin er 25 metrar langur. Kappingarnar kunnu eitt nú brúkast til at kvalifisera seg til aðrar svimjikappingar sum t.d. HM á stuttbana, EM á stuttbana osfr. Ein føroyskur svimjari, Pál Joensen, hevur vunnið fleiri heiðursmerki á hesum World Cup kappingum í 2009, 2010 og 2011. Aðrir føroyingar hava eisini luttikið á Wold Cup stevnum, men tey hava ikki fingið nakað heiðursmerki.
World Cup svimjistevnur[rætta | rætta wikitekst]
Í 2011 eru hesar World Cup svimjistevnur:
- Dubai 7. - 8. oktober, 2011
- Stokkholm, Svøríki, 15. - 16. oktober 2011
- Moskva, Russland 18. - 19. oktober 2011
- Berlin, Týskland 22. - 23. oktober 2011
- Singapore, 4. - 5. november 2011
- Beijing, Kina 8. - 9. november 2011
- Tokyo, Japan 12.- 13. november 2011[1]


text:
Norðskáli
Norðskáli er ein bygd í Eysturoy. Norðskáli er rættiliga gomul bygd, helst gongur søgan nakað aftur í miðøldina. Hon er minsta markatalsbygd í landinum, bert 4 merkur. Hetta bar í sær, at í tí longu tíðini, meðan jørðin var avgerðandi lívsgrundarlagið, kundu bert fá fólk lívbjarga sær á staðnum. Ymiskt bendir á, at fyrstu, fáu, búfólkini bert hava støðast har í styttri tíð í senn, hava verið uppisitarar í nøkur ár, og eru so flutt aftur til heimbygdina. Tá loyvt varð at leggja inn gerði, gjørdist grundarlag fyri einum størri fólkatali.
Upprunaligi bøurin liggur frá Stórá og norður á Garðar. Í hesum samanhangi skulu vit eisini síggja elsta býlingin í bygdini, Reynið og Tøðuna. Navnið Garðsendi ber boð um, at hetta var markið norðureftir. Hetta sæst eisini týðiliga á eini tekning frá 1789, ið ein av luttakarunum á kanningarferðini hjá skotanum Stanley gjørdi ein summardag, tá ið teir róðu av Hvalvík og norður til Eiðis. Menn hava tó ikki bert dúvað uppá jørðina, men róð út við smærri bátum, tá ið líkindi vóru til tað. Seinni hevur bygdin breitt seg norðureftir og suðureftir, væl suður um hagamarkið móti Oyri.
Vøksturin í fólkatalinum má eisini her síggjast í mun til lívsgrundarlagið, sum av álvara batnar aftaná 1800. Nú verða gerðini løgd inn - gerði, ið ikki bara geva húsum navn, men sum eru støðið undir húsarhaldinum saman við útróðri og seinni skipsfiskiskapinum. Hesa tíðina er sostatt neyðugt at fáa inntøkuna frá fleiri síðum til lívsins uppihald. Vár og summar til skips og hitt hálvárið til at velta og annað landbúnaðararbeiði.
Handilsmenn hava hesa tíðina nógvar streingir at spæla uppá. Teir taka ofta ímóti fiski, eiga útróðrarbátar og skip, sum eru inntøkukelda hjá bygdafólkinum. Handilin hevði í nógvum førum postin um hendi, umframt ymsa frakt. Alt hetta gjørdi handilin til ein miðdepil í bygdini, har fólk savnaðist, ikki bert fyri at keypa, men eisini fyri at frætta tíðindi.
Við stóru útbyggingunum innan samferðsluna í 1970-árunum kom Norðskáli at liggja væl fyri í meginøkinum. Hetta hevur verið grundarlag undir nýggjum arbeiðsplássum í bygdini, so sum fiskavirki, stoypivirki, innan aling, eins og handils- og tænastuvirksemi. Norðanfyri brúnna um Streymin er vaksið fram eitt handilsøki, sum liggur sera væl fyri í mun til ferðsluæðrarnar í meginøkinum. Fólkatalið er vaksið rættiliga skjótt seinnu árini, og er komið upp um tey hálvttriðjahundrað.


text:
Saltonvatn
Saltonvatn (enskt: Salton Sea) er eitt vatn har suðuri í Kalifornia í USA, ikki so langt frá Palm Springs. Økið var kent sum Rivieran í Kalifornia, men verður í dag mett sum ein av ringastu umhvørvisvanlukkunum í USA. Ein stinkandi, saltur støðuhylur, sum hvørt ár er fullur av deyðum fiski og fugli. Vatnið kom í av óvart í 1905 í sambandi við at vatnveiting varð gjørd til landbúnaðin, og í 1950-árunum sveimaðu tey ungu og vøkru um vatnið Salton Sea. Men so komu melduródnir og vatnflóðir, sum gjørdu av við lívið í vatninum, og nú heldur ongin nógv um tað. Onkur roynir tó enn at fáa lív í aftur.


text:
J. R. R. Tolkien
J. R. R. Tolkien (3. januar 1892 í Bloemfontein – 2. september 1973 í Bournemouth) var rithøvundur. Forbókstavirnir standa fyri nøvnunum John Ronald Reuel. Hann var eingilskmaður, men langt afturi í ættini var ein av forfedrum hansara komin úr Týsklandi, og eftirnavnið ber brá av tí. Hóast bæði foreldrini vóru ensk, so var hann føddur í Suðurafrika í 1892. Faðir hansara var ein av teimum mongu eingilskmonnunum, sum fór hagar at fáa eitt livibreyð, og konan kom eisini hagar. Men lítli John livdi bert í Suðurafrika til hann var trý ár. Pápin doyði, og mamman flutti aftur til Onglands. Mamman doyði eisini tíðliga, og hann kom til góð fólk at vera. Gávurnar hevði hann góðar, og fekk hann møguleika til at koma á bestu skúlar.
Tá hann var 22 ár brast Fyrri heimsbardagi á. Hann kom upp í bretska herin eins og flestu av teimum ungu, ið tá vóru, og hann var í skotgrøvunum á vesturhermótinum í Norðurfraklandi. Hetta var ikki nakað trygt stað at vera. Hann var við í einum bardaga, har 60.000 hermenn doyðu, so har breyt í bæði borð. Tá kríggið var av, hevði hann mist allar sínar bestu vinir, og av teimum, sum gingu í hansara klassa, var hann tann einasti sum livdi. Hetta var bert tí fyri at takka, at hann gjørdist sjúkur og kom burtur frá vígvøllunum.
Innihaldsyvirlit
Professarin í málfrøði[rætta | rætta wikitekst]
Heimafturkomin skuldi hann taka upp aftur sítt friðarliga lív við lestri og skriving, og gjørdist hann málfrøðingur. Sergrein hansara var tað málið, sum verður kallað angulsaksiskt. Tá Rómverjaríkið fall í fimtu øld tóku teir burtur teir hermenn, teir høvdu standandi í Onglandi til at verja fólkini móti álopum frá skotunum. Fyri at verja seg heittu táverandi onglendingar á nakrar fólkabólkar, sum búðu á teimum leiðum, har markið millum Týskland og Danmark er í dag. Jútar, anglar og saksar løgdust ikki á boðini og sigldu yvir um Norðsjógvin og tóku ræðið í landinum. Tað mál, teir tosaðu, gjørdist so almenna málið í Onglandi. Tað líktist avbera nógv norrønum, sum er upphavið til íslendskt, føroyskt, |norskt, svenskt og danskt. Tað, sum er varðveitt av angulsaksiskum, og tað er ikki lítið, er tí tað fyrsta, ið er skrivað á einum máli, sum líkist okkara, burtursæð frá nøkrum rúnum. Tað næsta, sum er varðveitt á hesum norðurlendsku málum er "Føroyingasøga" og aðrar fornsøgur.
Hobbin[rætta | rætta wikitekst]
Víðagitni høvundurin, J. R. R. Tolkien, gav bókina, The Hobbit, ella There and Back Again, út í 1937, og henda gandakenda og øðrvísi barnabókin varð so væl móttikin, at bókaútgevarin heitti á høvundan um at geva út eitt framhald av henni – hetta gjørdist byrjanin av eini av teimum best kendu bókunum, ið nakrantíð eru skrivaðar: Ringanna Harri. Fyri at vera ein góður lærari í angulsaksiskum mátti Tolkien tí lesa norrønt, og tað gjørdi hann saman við góðum vinum um 1930. So var tað ein dagin, hann sat og rættaði próvtøkuuppgávur, at hann sá eitt blankt ark inn ímillum. Á tað arkið skrivaði hann: "Í einari holu í jørðini búði ein hobbi". Burtur úr hesum kom bókin "Hobbin" út í 1937. Eftir øllum at døma er orðið hobbi avlagað av onkrum navni fyri huldumann, og tað hann ger, er tí at greiða frá, hvussu huldumenn eru, og hvat ið teir gera, og hvørjum teir eru saman við. Teir berjast ímóti illum verum, trøllum, eiturkoppum og øðrum ringum, men teir eru saman við álvum og eisini við monnum, sum teir mangan hjálpa.
Fremstur av hobbunum er Bilbo Pjøkin, sum av Gandálvi verður sendur við dvørgum út á eina ferð, ið tekur eitt ár, at vinna á orminum Smáki. Hetta eydnast, og hann kemur aftur í øllum góðum við miklum ríkidømi. Men á hesi ferð hevur hann funnið ein gandaring. Tann, sum setir henda ring á fingurin gerst ósjónligur. Bókin um hobban Bilbo Pjøkan gjørdist sera væl umtókt, og forlagið bað og bønaði professaran um at koma við einum framhaldi. Men hann gav sær góðar stundir, og ár gekk av ári, uttan at forlagið fekk nakra bók. Fimtan ár seinni kom hann so við einum handriti, og tað var framhaldið av søguni um ringin. Teir á forlagnum øtaðust við, tí bókin var so stór. Teir spurdu hann um hann ikki kundi minka hana, men tað kom ikki upp á tal, og at enda kom henda bók út í trimum pørtum. Fyrsti partur, »Ringliðið« kom út í 1954, og í 1955 komu teir báðir næstu partarnir, »Tey bæði tornini« og »Kongurin kemur aftur«.
Tjaldlega við húsini[rætta | rætta wikitekst]
Í fyrstuni var ikki nógv hóvasták gjørt burtur úr hesum bókum. Harraguð, tað komu so nógvar bøkur út, og hesar vóru stórar og dýrar. Men so hendi tað, at eitt forlag í Amerika fór at geva út eina piratútgávu, sum tað ikki ætlaði at Tolkien skuldi fáa nakað fyri, so hon kundi seljast bíliga.
Serliga í sekstiárunum gjørdist hon ein rættilig kultbók. Ung fólk lósu hana, og Tolkien gjørdist navnframur út um alt mark. Hann var jú 63 ár, tá ið bókin kom út, og tá hann var farin um tey sjúti hendi tað, at ein klassi úr einum studentaskúla í Kalifornia kom við flogfari til Onglands í summarfrítíð síni og gjørdi eina tjaldlegu uttan fyri húsini hjá honum fyri at vera í nánd av hesum mæta rithøvundi.
Filmarnir[rætta | rætta wikitekst]
Tolkien doyði í 1973, og giti hansara er bara vaksið sínani. Bøkurnar verða prentaðar umaftur og umaftur, ikki bert í teimum enskttalandi londunum, men eisini í týðingum aðrastaðni. Alt í alt er søgan um ringin prentað í meira enn 100 milliónum eintøkum, og sum kunnugt vórðu tríggir filmar gjørdir um hesa bók, og høvdu teir metstóra undirtøku. Tann fyrsti parturin kom í 2003, annar partur í 2004, og í 2005 er triði og seinasti partur komin.


text:
The Tower of Babel (Genesis 11: 1-9)
Føroyskt (Faroese)
1961 version
- Og øll mannaættin hevði eitt mál og somu tungu.
- Men tá ið teir nú løgdu leiðina eystureftir, komu teir fram á ein slætta í Sinears landi og settust niður har.
- Tá søgdu teir hvør við annan: "Komið og latum okkum knoða tigulsteinar og herða teir væl í eldi." Soleiðis nýttu teir tigul í staðin fyri grót og jarðbik í staðin fyri káll.
- Og teir søgdu: "Vit skulu byggja okkum borg og torn, hvørs tindur røkkur til himins og gera okkum navnframar, so at vit ikki spjaðast um alla jørðina!"
- Men Harrin steig oman til tess at síggja borgina og tornið, sum mannabørnini fingust við at byggja.
- Og Harrin mælti: "Sí, teir eru ein tjóð og hava allir sama tungumál; hetta er fyrsta fyritøka teirra; og nú man neyvan nakað verða teimum óført, sum teir finna upp á at gera.
- Komið tí og latum okkum stíga oman og fløkja tungumál teirra, so at teir ikki skilja málið, hvør hjá øðrum."
- Tá spjaddi Harrin teir haðan út um alla jørðina, so at teir lættu av at byggja borgina.
- Tessvegna eitur hon Bábel, tí at har fløkti Harrin øll tungumál jarðar; og haðan spjaddi Harrin tey út um alla jørðina.
Plymouth Brethren bible (1948)
- Øll jørðin hevði sama tungumál og tosaði líka.
- Sum teir nú ferðaðust eystureftir, komu teir til dal í Sinearslandi og búsettust har.
- Tá søgdu teir hvør við annan: "Komið, latið okkum gera tigulstein og brenna hann væl!" - Teir brúktu tigulstein í staðin fyri grót og jarðbik í staðin fyri kálk.
- So søgdu teir: "Komið, latið okkum byggja okkum bý, og torn, sum røkkur heilt upp til himmals - latið okkum soleiðis gera okkum navn, so vit skulu ikki verða spjaddir um alla jørðina!"
- Men HARRIN kom niður at síggja býin og tornið, ið menniskjabørnini vóru farin at byggja;
- og HARRIN segði: "Teir eru jú eitt og sama fólk, og eitt og sama tungumál hava teir allir; hetta er tað fyrsta, ið teir eru farnir undir at gera, og nú verður einki teimum óført, hvat teir so seta sær fyri!
- Latið Okkum tí fara niður og blanda tungumál teirra, so teir skilja ikki málið hvør hjá øðrum!"
- Soleiðis spjaddi HARRIN teir haðani út um alla jørðina, og teir góvu uppat at byggja býin.
- Tí fekk hann navnið Bábel; tí har blandaði HARRIN tungumálini á allari jørðini; og haðani spjaddi HARRIN teir út um alla jørðina.
Information about Faroese | Faroese phrases | Faroese kinship terms | Tower of Babel in Faroese
Tower of Babel in Germanic languages
Afrikaans, Alsatian, Anglo-Saxon / Old English, Bavarian, Danish, Dutch, English, Faroese, Frisian, German, Gothic, Gronings, Icelandic, Low Saxon / Low German, Norwegian, Palatine German, Swabian, Swedish, Swiss German, Yiddish
Other Tower of Babel translations
By language | By language family


text:
Breyð
Breyð er ein bólkur av grundleggjandi føðivørum, sum verður framleitt við baking ella steiking. Tað verður gjørt við deiggi, ið verður rørt saman av mjøli og vatni, har ið livandi gersoppar verða tilsettir ella súrdeiggj eller eitt kemiskt hevievni. Breyð er vælumtókt í vesturheiminum. Tað verður oftast gjørt av hveitimjøl, men í kaldari samfeløgum verður rug ofta nýtt sum breyðkorn. Ymiskt annað kann tilsetast, tá ein bakar breyð, eitt nú salt, sukur, hunangur, fitievni, egg, krúdd, krúddurtir. Breyð er ein av elstu føðivørum ið man veit um, tað kann sporast aftur til steinøldina.


text:
Les meira
Fríggjakvøld 30. mai kl.19 – 21 Norðurlendsk kórstevna – Konsert verður í Evangeliihúsinum Sunnumorgun 1. juni kl . 11 – Morgunmøti við sunnudagsskúla Mánakvøld 2. juni kl. 20 – Felagsbønarmøti í Filadelfia 1. Hvítusunnudag 8. juni kl. 11 – Felags morgunmøti í Immanuel, saman við Filadelfia og Oasuni. 1. Hvítusunnudag 8. juni kl. 17 – […]
Les meira
Í samband við stóru norðurlendsku kórstevnuna “4. Nordiske kirkesangsfest – Sálmafagnaður” verður konsert í Evangeliihúsinum við trimum kórum fríggjadagin 30. mai kl. 19. Á konsertini fara trý ymisk kór úr Danmark, Noregi og úr Føroyum at syngja. Kórini eru Hedensteds kirkes kor, kórbólkur úr Vestlandinum í Noregi og Kórið í Fríðrikskirkjuni. Konsertir vera eisini í […]


text:
Tibet
Tibet (tibetanskt: བོད, kinverskt: 西藏) er ein landslutur í Fólkalýðveldið Kina. Allastaðni í landslutinum standa kloystur, og ein fjøld av fólkinum eru munkar.
Landafrøði[rætta | rætta wikitekst]
Tibet verður ofta kallað heimstekjan, tí tað er hægsta land í heiminum. Tibet er so stórt sum Grønland. Meginparturin av tí er hægri enn 2.000 metrar. Høvuðsstaðurin eitur Lhasa. Hann stendur í tí fruktabesta partinum av landslutinum, har sum teir stóru garðarnir við abrikosutrøum, fersknutrøum og súreplatrøum eru. Og ímillum garðarnar er grasgóður bøur og grønur hagi, har seyður og jakkoksar ganga á biti. Á teimum turru heiðunum býr flytifólkið. Tey hava jakkoksar og onnur dýr, sum tola væl kulda. Jakkoksin mjólkar nógva og tjúkka mjólk, og mjólkin er høvuðsføðslan hjá flytifólkinum.
Søga[rætta | rætta wikitekst]
Fólkið í Tibet fekk leingi frið fyri øðrum, tey høvdu sítt land, sína mentan og sína trúgv fyri seg sjálvan.
Í Tibet vaks upp ein serlig grein av buddusmuni, sum tey kalla mahayanalæran. Høvuðsmaðurin fyri mahayanalæruna eitur Dalai Lama. Dalai Lama búði í Lasha saman við einum tali av munkum.
Í 1959 tók Fólkalýðveldið Kina ræðið í Tibet og gjørdi tað til ein kinverskan landslut. Dalai Lama, sum áður hevði stýrt landinum, mátti rýma til India og býr nú har í útlegd.


text:
The Dark Knight
The Dark Knight er ein amerikanskur Batman-filmur úr 2008. Í filmsheiminum verður tað "magiska vinningsmarkið" nevnt. Tað er, tá ein filmur selur fyri meira enn 500 milliónir dollarar í atgongumerkjum í USA. Bert tveir filmar hava megnað tað, og tað eru Titanic og "The Dark Knight". Eftir bert seks vikum hevur Batman megnað at selt fyri 502,4 milliónir dollarar, meðan hjá Titanic tók tað 12 vikur um at vinna 500 milliónir dollarar í atgongumerkjum. Høvuðsleiklutin sum Batman, hevur Christian Bale. Heath Ledger hevði leiklutin sum The Joker og fekk eftir deyða sín ein Oscar fyri avrik sítt.


text:
Esperanto
Esperanto er eitt manngjørt mál, sum L. L. Zamenhof, eygnalækni í Warszawa, í 1887 gav út í bók undir dulnevninum "d-ro Esperanto". Í bókini eru mállæra, orðalistar og tekstadømi. Zamenhof legði stóran dent á bókmentaliga týdningin, og hann týddi fleiri kend verk til esperanto, m.a. eftir H. C. Andersen og Shakespeare.
Upprunaliga innihelt esperanto 900 orðarøtur, og við undanskoytum og eftirskoytum kundu fleiri enn 10.000 orð gerast burturúr hesum. Harafturat koma samansetingar. Síðani eru orðarøturnar øktar, og í dag er ikki óvanligt at gera nýggjar orðarøtur burtur úr orðum, sum eru felags kjarni í fleiri málum. Esperanto er eyðkent á tann hátt, at tað er sera reglufast, og hvør orðaflokkur hevur sína ending. Allar bendingar eru púra reglufastar og uttan undantøk. Td. ger -j fleirtal og -n hvønnfall. Herðingin er altíð á næstaftasta stavilsi. Eitt dømi:
-
-
- vidi "at síggja" (sagnorð)
- vido "sjón" (navnorð); vidoj (sjónir); la vido (sjónin); la vidon (sjónina)
- vida "sjónligt, sum hevur við sjón at gera" (lýsingarorð)
- vide "sjónliga, við sjónini" (hjáorð)
-
Føroysk lærubók í esperanto finst eftir Jeffrei Henriksen, lærara. Esperanto hevur framvegis undirtøku, t.d. hevur esperanto-útgávan av Wikipediu meiri enn 100.000 greinir (juni 2008).
Innihaldsyvirlit
Keldur[rætta | rætta wikitekst]
Slóðir úteftir[rætta | rætta wikitekst]
Internetið[rætta | rætta wikitekst]
- Føroyska málnevndin hevur drúgva grein um Esperanto
- Síða við undirvísingartilfari í Esperanto
- Esperanto - Kynning á tungumáli
- Esperanto - Nákvæm málfræði
- Esperanto - Frítt námskeið
Bøkur[rætta | rætta wikitekst]
- Henriksen, Jeffrei: Esperantobókin. Læribók. Føroya Skúlabókagrunnur 1987
- Henriksen, Jeffrei: Esperantobókin II. Orðalisti / Vortaro. Egið forlag 2000


text:
Pæturskirkjan
Péturskirkjan (latín: Basilica Sancti Petri) er dómkirkja pávans í Vatikanríkinum í Róm. Pæturskirkjan er heimsins størsta kirkja. Hon hevur skap sum krossur og er 212 metrar long og 133 metrar høg. Hválvið á Pæturskirkju er stívliga 120 m. uppi yvir kirkjugólvinum. Hon varð vígd í 1626. Í 150 ár stóð vakra Pæturskirkjan í gerð. 10 ymsir byggilistafrøðingar vóru uppií, áðrenn liðugt var. Bramante var fyrstur, Michelangelo teknaði tað stórfingna hválvið, og byggilistamaðurin og myndahøggarin Bernini myndaði kirkjuna innan og stásiliga torgið uttanfyri. Í Pæturskirkju eru vøkur listverk m.a. marmarastandmyndir og brotamyndir á vegginum.


text:
Wolfgang Amadeus Mozart
Wolfgang Amadeus Mozart, doyptur Johannes Chrysostomus Wolfgangus Theophilus Mozart, (27. januar 1756 í Salzburg – 5. desember 1791 í Wien) var ein eysturríkskur tónasmiður. Hann verður vanliga viðurkendur sum ein av størstu tónasmiðjunum innan klassiskan tónleik. Hann er ein av meistarunum av wienarklassikkinum og ein av teimum best dámdu tónasmiðjunum nakrantíð.
Sjálvt um hann doyði bert 35 ára gamal, var hansara lívsverk sera stórt í vavi, og fevndi um øll tónleikasløg, ið vóru vanlig tá í tíðini: operair, ballettónleikur, symfoniir, solokonsertir (fyri klaver, violin og bratsch, valdhorn, tvørfloytu, klarinet og obo), messur, lied, strúkarakvartettir, sonatir og nógvur annar kamartónleikur.
Øll verk Mozarts eru blivin bólkaði av Ludwig von Köchel í KV (Köchel-Verzeichnis). Hvørt verk er skrásett við KV-skrásetingarnummar. T.d. stendur KV 525 fyri Eine kleine Nachtmusik.
Mozart var eins og systir hansara Maria Anna Mozart eitt satt undurbarn. Hann spældi cembalo frá hann var trý ára gamal og byrjaði at komponera løg, tá hann var fimm ára gamal. Seinni spældi hann eisini klaver og violin.


text:
22.10.2014 - 12:07
Politiskur fundur í Spaniastovu
Hóskvøldið kl. 20.00 skipar Norðoya Javnaðarfelag fyri politiskum fundi í Spaniastovu.Aksel V. Johannesen og Eyðgunn Samuelsen løgtingslimir fara at greiða frá ætlanum hjá flokkinum til komandi val og politisku støðuni annars. Hans Andrias Jacobsen syngur. Øll eru hjartaliga vælkomin. Heilsan Norðoya Javnaðarfelag
Besta trygdin er góð fíggjarstýring
Nú er Skakandi tilburðir 9 útkomin. 15 ótrúligar hendingar eru í bókini.
SAMHALD: Vælferðarøkið munandi uppraðfest undir leiðslu Sambandsfloksins


text:
Føroyskar bókmentir
Ofta siga vit at føroyskar bókmentir eru "ungar" sum bókligar mentir. "Udstrækker vi begrebet moderne litteratur til at omfatte det 20. århundrede, er al skreven færøsk litteratur moderne litteratur" skrivar Jógvan Isaksen í bókini Færøsk litteratur (1993), men hendan staðfesting skal tó helst ikki skiljast sum annað enn ein eggjan til lesaran og hon er beinleiðis skeiv og byggir á interalismu, tvs. at vit eru von við at skriva um okkara mentan, søgu og bókmentasøgu út frá tjóðini sjálvari, mótvegis at síggja hesa skapan sum komna uttanifrá.
Føroyskar bókmentir vóru ikki skaptar í 1888 í samband við Jólafundin, ella í 1876 á Regensen, men komu spakuliga fram í 1820unum og 1830unum. Her er tað avgerðandi at skilja hvussu skaldskapur varð brúktur og ikki minst hvussu hesin varð lyftur úr kontekstinum. At tað ikki var fyrr enn ein altjóða filologisk intelligensia viðurkendi tær, sóu tær og útgav tær at tær vóru endaliga lyftar úr teirra konteksti og seinni komu føroysk lærd og tjóðskaparfólk at brúka tær í føroysku tjóðarbyggingini.
Hetta er ein nýggj søguskriving og ein onnur historiografisku siðvenjuna, ið kemur frá 2012 frá kanningum hjá Kim Simonsen, har hann fyllir út sum alt for nógv ikki hava duga at sett saman. Soleiðis at taka bókmentir í ávara sum ein umráðandi partur av tí at tjóðin kom fram.
Tvey – at neyðugt er at læra at nakað so ‘ósekt’ ella tilvildarligt sum innsavnan av kvæðum, fornminnum, áhugin hjá lærdum um heimin fyri føroyskum tjóðminnum kom at vera brúkt sum ein partur av einari politiskari instrumentalisering av einari tjóðskaparligari sjálvsmynd.
Í 1820unum og 1830unum, vóru teir mest umráðandi mentarnationalistarnir Danskir og aðrir Norðurlendingar og eisini førandi evropeiskir mentanarnationalistar sóu Føroyar og føroyskar bókmentir og mál.
Við at gera eina umfatandi kortlegging, tulking hevur Kim Simonsen sett fram eina frágreiðing um hvussu føroyskar bókmentir byrjaðu.
Næst, eitt týðuligt úrslit her er at føroyskar bókmentir vóru ikki skaptar av føroyskum høvundum, men av einari filologiskari kollvelting sum kom at skapa eina gulløld fyri hesi heimskendu netverk av lærdum filologum, innsavnarum, søgufrøðingum og høvundum.
Soleiðis er Jólafundurin ein pallseting sum hendi tá alt var til staðar – vit kunnu kalla Jólafundin eina performance og ein minnisstað, ið hevði til endamáls at fáa 'nationala' spurningin ‘heim’ og seinni at gera teir, ið vóru við til ein part av einari nýggjum Føroyskum Pantheon.
Sum tað triða, er tað sum Ann-marie Thiesse hevur kallað “samleika-hjálp’ (identity-assistance). Hesin varð givin til smáar tjóðir sum vóru við at koma fram, sum t.d. tá ensk, fronsk, týsk og russisk lærd hjálptu framkomandi tjóðum aftaná at Ottomanska Emperii datt saman (Finnland og Ísland – Altjóða mentanarnationalistar vóru serliga áhugaðir í at skapa nýggj national epos fyri hvørja tjóð, t.d. gav Kalevala Kvæði finnum eina søgu, bæði Noreg og Ísland hækkaðu í metum og funnu sær sess innan heimsbókmentaliga pallin gjøgnum sagair, men føroyingar høvdu eisini okkurt sum hevði eina stóra sosiologisk megi, nemliga kvæðini. Hesir lærdu kring heimin beinleiðis stuðlaðu, eggjaðu og arbeiddu lið um lið við tey ungu intellektuellu í hesum tjóðum um at fáa hesi ungu lond á føtur. Á sama hátt komu Svend og faðir hansara N.F.S. Grundtvig, C.C. Rafn, Rasmus Rask, Jón Sigurðsson og óteljandi onnur í netverkinum sum arbeiddi við føroyskum bókmentum at geva Schrøteri, Hammershaimb og øðrum eina slíka samleika-hjálp – hugsið bara um bókasavnið sum teir stovnaðu í 1827, bókagávurnar í 1820unum og 1830unum.
Føroyingar høvdu brúk fyri hesi samleika-hjálp, men í øllum hesum londum er umráðandi at fjala hesa hjálpina, bæði tí at tað er ein grundlaggjandi partur av allari nationalismu, at leggja dent á sjálv-definitón.
Sum tað fjórða, føroyskur bókmentir vóru viðurkendar sum ein partur av tí sum kallað 'lærda bókmentaliga republikkin'.
Fyrsta (føroyska) skaldsøgan sum varð skrivað á føroyskum, var Bábelstornið hjá Regin í Líð, skalsøgan kom út í 1909. Tey komani 100 árini eftir fyrstu føroysku skaldsøguna komu gott 100 skaldsøgur til vaksin út, sum upprunaliga vóru skrivaðar á føroyskum.
Í 1870-árunum kyknar ein sangmentan millum føroyskar studentar í Keypmannahavn. Hini fyrstu royndini stóð einstøðingurin Alexander Weyhe (1825–1870) fyri við yrkingini (1850). Yrkingin var bæði ávirkað av klassisismuni og romantikkinum og var ein hálovan av landi, fólki, máli og norrønari fortíð, men Alexander lovprísar um somu tíð einaræði, upplýsingarrørslu og klassisismu.
Framfýsnir studentar fóru við íblástri frá romantikkinum og hugsan hennara um eitt fólk, eitt mál og ein stat at yrkja til veitslur í Føroyingafelag. Felagið var stovnað í 1881 við tí endamáli at virka til framburð fyri føroyskum máli og føroyskari mentan. Føroyingafelag fekk stóran týdning fyri tjóðskaparrørsluna, mál og mentan, bæði fyri føroyingar í Keypmannahavn og í Føroyum.
Árni Dahl gav í 1980, 1981 og 1983 út røðina Bókmentasøga 1, Bókmentasøga 2 og Bókmentasøga 3, ið skuldi nøkta fyribils tørvin á eini fullførdari føroyskari bókmentasøgu, men enn er tann bókin ikki komin.
Yvirlitið í neðra er stórt sæð skipað eftir bókarøðini hjá Árna Dahl.
Innihaldsyvirlit
Elstu skriftminni[rætta | rætta wikitekst]
Kvæði og Tættir[rætta | rætta wikitekst]
Føroyafrágreiðingar[rætta | rætta wikitekst]
Sí eisini[rætta | rætta wikitekst]
- Listi yvir føroyskar skaldsøgur (skaldsøgur fyri vaksin, ið upprunaliga eru skrivaðar á føroyskum)
- Listi av føroyskum rithøvundum
- Listi av útlendskum rithøvundum
Keldur[rætta | rætta wikitekst]
Bókmentir[rætta | rætta wikitekst]
(skráin verður meiri komplett seinni). Simonsen, Kim 2013/14, (fortcoming) Literature, Imagining and Memory in the Formation of a Nation - Travel writing, canonisation and the formation of a national self-image in the Faroe Islands. Rodopi, Holland.
Aðrar:
- Andreassen, Eyðun. 2006. Ordinary Europeans from Northern Norway to the Mediterranean. On Gender and Identity on the Faroe Islands. In Pertti Antonnen (ed.), Making Europe in Nordic Contexts. NIF Publications 35. Turku: NIF.
- Berger, Stefan. 2006. Towards Global Perspectives on the Writing of National History. In Representations of the Past. The Writing of National Histories in the Nineteenth and Twentieth-Century Europe (NHIST). News Letter 2. The European Science Foundation.
- Berger, Stefan 2011. Introduction. Narrating the Nation. Historiography and Other Genres. In Stefan Berger, Linas Eriksonas & Andrew Mycock (eds), Narrating the Nation. Representations in History, Media and the Arts. New York & Oxford: Berghahn Books.
- Bing, Lars Hess. 1796. Beskrivelse over kongeriget Norge, øerne Island og Færøerne, samt Grønland efter ældre og nyere, trykte og haandskrevne geographiske, chorographiske, topographiske, statistiske Skrifter, Afhandlinger og Efterretninger, saavelsom ved Brevveksling og ellers erholdte Oplysninger, forfattet i alphabetisk Orden. Copenhagen: Gyldendal.
- Birley, C. 1891. In the Faroes. In Good Words 32.
- Debes, Hans J. 1982. Nú er tann stundin. Tjóðskaparrørsla og sjálvstýrispolitikkur til 1906 við søguligum baksýni. Torshavn: Føroya Skúlabókagrunnur.
- Debes, Lucas Jacobsøn. 1963 (1673). Færoæ & Færoa reserata. Det er Færøernis oc færøeske Indbyggeris beskrifvelse, udi hvilcken føris til liuset adskillige naturens hemeligheder, oc nogle antiqviteter, som her til dags udi mørcket hafve været indelugt, oc nu her opladis, vol. I. Copenhagen: Munksgaard.
- Friis, Peder Claussøn. 1881. Samlede Skrifter, utgjevne av Gustav Storm. Kristiania.
- Hammershaimb, V. U. 1844. Det færøiske Sprog. In Kjøbenhavnsposten, December 19.
- Hammershaimb, V. U. 1983 (1841). Færøsk Dagbog 6.7.-16.8. 1841. In Ole Jacobsen & Johanne Brandt-Nielsen (eds.), Fra Færøerne. Úr Føroyum, vols. IX-X. Copenhagen: Dansk-Færøsk Samfund.
- Holm, P.A. 1856. Skildringer og Sagn fra Færøerne. Copenhagen: Det danske Folkeskriftselskab.
- Illustreret Tidende. 1861-1878. Copenhagen.
- Joensen, Jóan Pauli. 2003a. Opfindelsen af det færøske folk, kultur og nation. In Daniel Thorleifsen (ed.), De Vestnordiske landes fælleshistorie. INUSSUK, Arktisk forskningsjournal 2.
- Jonge, Nikolay, 1779. Chorographisk Beskrivelse over Kongeriget Norge, samt Færøe, Iisland og Grønland. Copenhagen: Johan Rudolph Thiele
- Landt, Jørgen. 1820. Jørgen Landts Breve om hans Rejse til Færøe 1792. In Magazin for Rejseiagttagelser 1.
- Leclercq, Jules. 1883. La terre de glace, Féroe, Islande, les geysers, le mont Hekla. Paris: E. Plon.
- Lyngbye, Hans Christian. 1820 (1817). Færøske Oldsager. B. Efterretning om adskillige Oldsager og Mærkværdigheder paa Færøe. In Antiquariske Annaler. Udgivne ved Den Kongelige Commision i Kjøbenhavn for Oldsagers Opbevaring 3.
- Lyngbye, Hans Christian. 1820b (1817). Færøske Oldsager. A. Om den gamle Kierkemuur ved Kirkeboe paa Færøe. In Antiquariske Annaler. Udgivne ved Den Kongelige Commision i Kjøbenhavn for Oldsagers Opbevaring 3. Copenhagen.
- Mackenzie, Sir. Georg Steuart. 1815. A Short account of the Faroe Islands. Drawn up for the Edinburgh Encyclopædia. In Edinburgh Encyclopædia. Edinburgh.
- Marnersdóttir, Malan. 2007. Construction and Deconstruction of the Faroese Nation. In Scandinavian Studies 79.
- Svabo, Jens Christian. 1959 (1782). Indberetninger fra en Reise i Færøe 1781 og 1782. Copenhagen: Selskabet til Udgivelse af Færøske Kildeskrifter og Studier.
- Sørensen, H. J. J. 1862. Erindringer fra Færøerne. In Dansk Maanedsskrift 1.
- Tarnovius, Thomas. 1950. Ferøers Beskrifvelser. Copenhagen: Munksgaard.
- Taylor, Elizabeth. 1997. The Far Islands and Other Cold Places. Travel Essays of a Victorian Lady. St. Paul, Minn: Pogo Press.
- Torfæus, Thormod. 1770. Historisk Beretning om Indbyggernes Bedrifter paa Færøerne. Copenhagen.
- Warring, Anette. 2011. Erindring og historiebrug. Introduktion til et forskningsfelt. In TEMP 2.
- Williams, Raymond. 1973. The Country and the City. London: Chatto & Windus.
- Winther, Niels. 1985 (1875). Færøernes oldtidshistorie. Torshavn: Emil Thomsen.
- Wolff, Jens Lauritzsøn. 1651. Norrigia Illustrata.
- Wylie, Jonathan. 2011. Eg Oyggjar Veit. Views, Overviews, and Oversights. In Firouz Gaini (ed.), Among the Islanders of the North. An Antropology of the Faroe Islands. Torshavn: Faroe University Press,


text:
North Rona
Rona (Skotskt gæliskt Rònaigh [rˠɔːnaji]) er ein fjarskotin oyggj í Ytru Hebridunum. Oyggin verður ofta nevnd North Rona fyri ikki at blanda hana saman við South Rona, sum er ein oyggj í Innaru Hebridunum. Rona er tann útlendska oyggin ið liggur nærmast Føroyum, 260 km higani. Rona er ein oyggj, sum er 109 ha (1,09 km2). Rona er nakað størri enn Lítla Dímun, sum er 84 ha (0,84 km2). Í dag býr einki fólk á Rona, men fólk hevur fyrr búð har. Stutt eftir 1685 doyðu seinastu fastbúgvandi 30 fólkini, tí at svarta rottan bar søtt við sær út í oynna. Roynt varð aftur, at seta búgv, men tey seinastu fluttu av aftur oynni umleið 1695, eftir tað hevur bert seyður liva á oynni. Onki fólk hevur búð fast á oynni síðan 1695, tá oyggin avtoftaðist vegna eina bátsvanlukku. Oyggin Rona verður nevnd í 17. ørindi í kvæðinum Norska Løva. Á oynni finst enn keltiska toftin eftir St Ronan's Chapel.


text:
Mary Travers
Mary Travers (f. 9. november 1936 í Louisville, Kentucky - d. 16. september 2009 í Danbury, Connecticut) var partur av sangbólkinum Peter, Paul & Mary – saman við Paul Stookey og Peter Yarrow. Bólkurin Peter, Paul & Mary trein fram á amerikanska sang- og tónleikapallin í 1961 og legði síðan rødd til hópatals mótmælissangir í USA í trýssunum. Kendastir munnu krígsandstøðingasangirnir "Where have all the flowers gone" og "Lemon Tree" vera. Harumframt vann bólkurin miklan tokka fyri útlegging sína av "Blovin’ in the Wind" hjá Bob Dylan og "Leaving on a Jet Plane" hjá John Denver.


text:
Løgtingsvalið 1998
Løgtingsvalið1998 varð hildið hin 30. apríl 1998. Valið var tað higartil besta nakrantíð hjá Tjóðveldisflokkinum, sum gjørdist størsti flokkur á Tingi og fekk eina framgongd við meira enn 10 prosent (og heili fýra tingmenn/kvinnur). Javnaðarflokkurin og Fólkaflokkurin fóru báðir framm við tveimum tingfólkum hvør. Harafturímóti misti Sambandsflokkurin tvey tingfólk, meðan Kristiligi Fólkaflokkurin (Framburðsflokkurin) og Verkamannafylkingin fingu ein so dyggan smeit, at ongin teirra nakrantíð stillaði upp aftur til val. Valið slóðaði vegin fyri fyrru stjórnini hjá Anfinni Kallsbergs, sum var ein samgonga við hesum flokkum: Fólkaflokkurin, Tjóðveldisflokkurin og Sjálvstýrisflokkurin.
Úrslit[rætta | rætta wikitekst]
- Atkvøðurætt høvdu: 31 609
- Upptaldar atkvøður: 27 876
- Valluttøka: 88,2 %


text:
Sagrada Família
Sagrada Família er kirkja í Barcelona í Katelónia, Spania. Kirkjan í Barcelona er millum heimsins kendastu kirkjur, hetta hóast hon ikki er liðug enn. Hon hevur verið í gerð í 125 ár. Kendi spanski arkitekturin, Antoni Gaudí (25. juni 1852 – 10. juni 1926), teknaði kirkjuna, og byggingin byrjaði í 1883. Gaudí doyði í 1926, og fleiri av fremstu innan sponsku mentanarelituna halda, at byggingin skuldi verið steðgað longu tá. Seinastu metingarnar siga, at kirkjan kann verða liðug í 2030.
Ein bólkur við 400 limum úr sponsku mentanarelituni krevur nú, at steðgast skal beinanvegin, tí nógvar broytingar eru framdar, sum sambært teimum ikki eru í tráð við andan hjá Gaudí. Antoni Gaudí tók ætlanir sínar við í grøvina, tá hann í 1926 varð yvirkoyrdur av einum sporvogni og lat lív 74 ára gamal. Síðan hava aðrir arkitektar strevast við at fullføra verkið, men hetta hevur ikki verið lætt, tí Gaudí broytti fleiri ferðir ætlanir sínar. Eisini oyðiløgdu anarkistarnir tekningar undir borgarakrígnum í 30-unum, so arkitektar nú arbeiða við endurskapanum av uppruna tekningunum.
Útvortis ávísing[rætta | rætta wikitekst]
Kelda[rætta | rætta wikitekst]


text:
Dennis Holm, borgarstjóri fluttu fram røðu í smb. við undirskriving av avtalu um eitt læknadømi í Suðuroy.
Suðuroyggin eitt læknadømi frá 1. d....
Dennis Holm, borgarstjóri fluttu fram røðu í smb. við undirskriving av avtalu um eitt læknadømi í Suðuroy. (meira...)....
Samstarvsavtala um betri heilsutæna....
Í dag skrivaðu borgarstjórarnir í Suðuroynni og landsstýrismaðurin í Heilsumálum undir samstarvsavtalu um betri heilsutænastur til borgarar í Suðu....
Vágs kvøldskúli bjóðar skeið í brig....
Undirvíst verður í brigde á byrjunarstigi og á miðstigi, soleiðis at øll kunnu læra at spæla brigde. Undirvíst verður í miðnámsskúlanum hvørt on....
Kunning til tykkum, sum hava tørv á....
Í Vágs kommunu eru vit glað fyri at kunna bjóða familjum tvey dygdargóð støð at fáa ansað børnini í. (meira...)....
Kunning
Býráðsfundur 24. nov. 2014 kl. 19
Hesi mál verða viðgjørd á Býráðsfundi, mánadagin tann 24. november 2014 kl. 19.00. (meira...)...
-
Skattalistin fyri 2013 liggur frammi
Skattalistin fyri árið 2013 liggur frammi til alment eft...
-
Gjaldið í frítíðarskúlanum nú í 10 mánaðir...
Sagt verður frá, at gjaldið til frítíðarskúlan hjá Vágs ...
-
Býráðsfundur 27. okt. 2014 kl. 19
Hesi mál verða viðgjørd á Býráðsfundi, mánadagin tann 27...
Sjálvavgreiðsla
Barnaansingin og gjøld
Gjøldini fyri barnaansing og frítíðarskúla í Vágs kommunu eru nú millum tey lægstu í landinum. ...
-
Innskriving til barnaansing á heimasíðuni
Nú er gjørligt at gera innskriving til barnaansingina hj...
-
Bústaðarmarknaður á heimasíðuni
Her á heimasíðuni er ein bústaðar-breddi, har fólk ókeyp...
-
Sjálvavgreiðslan á heimasíðuni
Her á síðuni kanst tú greiða viðurskifti av ymiskum sla...
Vágs Havn
Nýggjur faldari um Vágs Havn
Í døgunum 25. til 28. august verður oljuráðstevna í Stavanger, har Vágs Havn eisini luttekur. (meira...)...
-
M/V Quest á Vág tórskvøldið
Ferðamannaskipið M/V Quest kemur á Vág tórskvøldið. ...
-
Vágs Havn fyrireikar seg til oljuvinnuna
Byggisamtyktin fyri havnarlagið á norðaru og sunnaru síð...
-
Vágs Havn við nýggjari heimasíðu
Miðvísa arbeiðið at marknaðarføra Vágs Havn heldur áfram...
Samstarvsavtala um betri heilsutænastur til borgarar í Suðuroyar Læknadømi
Í dag skrivaðu borgarstjórarnir í Suðuroynni og landsstýrismaðurin í Heilsumálum undir samstarvsavtalu um betri heilsutænastur til borgarar í Suðuroyar Læknadømi.
Les meiri
Vágs kvøldskúli bjóðar skeið í brigde
Undirvíst verður í brigde á byrjunarstigi og á miðstigi, soleiðis at øll kunnu læra at spæla brigde. Undirvíst verður í miðnámsskúlanum hvørt onskvøld kl. 19.00.
Les meiri
Kunning til tykkum, sum hava tørv á barnaansing
Í Vágs kommunu eru vit glað fyri at kunna bjóða familjum tvey dygdargóð støð at fáa ansað børnini í.
Nógv á skránni í Vági í vikuskiftinum
Í sambandi við ókeypis siglingina við Smyrli vikuskiftið 28. – 30. nov., so verða hópin av tiltøkum á skránni í Vági.
Les meiri


text:
Langasandur
Langasandur er ein niðursetubygd í Streymoy. Fyrstu fólkini settu seg niður á Langasandi, tá bóndin Á Bø í Haldórsvík, Joen Joensen, fekk hagan býttan frá í 1839. Hagin er tríggjar merkur av landsjørð.
Bygdin ber navn eftir sandinum fram við sjóvarmálinum, og við tíðini er fitt av lendi lagt inn úr haganum, hóast fólkatalið hevur verið rættiliga avmarkað og bygdin hevur verið fyri bakkøstum. Bygdin á Langasandi veksur í dag so spakuliga, so í dag (2013) búleikast 36 fólk har. Nýggj hús eru bygd seinnu árini, og við stuttu frástøðuni til stórplássini í miðstaðarøkinum eru góðar fortreytir fyri framhaldandi vøkstri.
Hvalastøðin á Gjánoyri[rætta | rætta wikitekst]
Á Gjánoyri, sum liggur stutt sunnanfyri Langasand, bygdu norðmenn við tí navnframa Grøn á odda í 1894 eina hvalastøð. Nógv virksemi var her í eitt tíðarskeið fram til 1925, tá hon lat aftur.[1] Men í dag sæst nær um ongin farleið frá hesi áhugaverdu tíðini í føroyskari vinnulívssøgu. Tá hvalaveiðan minkaði aftaná 1. heimsbardaga, vóru bygningar og útgerð tikin niður og oyran fekk óspiltu náttúruna aftur.


text:
Gorfuglur
Gorfuglur ella geirfuglur (latín Pingvinus impennis L [Alca impennis]) er nú útdeyður um alla verð. Í liti og eisini í nevinum líktist hann mest álku, men hann var nógv, nógv størri, tættvið so stórur sum gás. Men veingirnir vóru so lítlir, at hann kundi ikki flúgva, og tað varð honum at bana. Gorfuglur átti helst í Føroyum í fyrndini, men ikki tey seinastu árini; men hann var ofta við føroysku strendurnar um veturin og stundum um summarið. Hann átti í Íslandi, Grønlandi og Nýfundlandi. Gorfuglur var feitur og góður matur og tí var hann veiddur allastaðni har hann helt til, og við tíðini avoyddur.
Semja er ikki um, hvar hin seinasti varð dripin í Føroyum. Skúvoyingar siga, hann varð fingin millum annan hellufugl á Gævukletti, stutt vestan fyri Sigmundarrók í Skúvoy. Siður var at býta hann móti 3 lomvigum, hesa ferðina býttu teir hann móti 6, tí hann var so sjaldsamur. Kirkjubøkingar siga, at seinasti varð tikin á Boðbergstanga í Trøllhøvda, eina ferð teir vóru eftir hellufugli. Báðir geva upp somu tíð »um 1820«. Uppskrivað er, at ein varð fingin í Stóru Dímun 1. juli 1808. Alment verður sagt at teir seinastu vórðu fingnir á Eldey í Íslandi í 1844; men ein skal vera sæddur í Nýfundlandi í 1852 og kanska í Grønlandi so seint sum í 1870'unum.


text:
Tíðindi frá SSF: Ægir-stevna 13 mars 2010
Stór svimjistevna var í Klaksvík í gjár, har bæði ung og gomul royndu seg. 12 kvinnur og 29 mans í aldri frá árgang 1945 til 1983 høvdu meldað seg til kappingina afturat vanligu svimjarunum, soleiðis at aldurin strekti seg líka frá 12 ára aldri, upp til 65 ára aldur. Tilsamans 2 føroyskt met og 4 juniormet vórðu sett, afturat eini rúgvu av persónligum metum.
Cecilia Eysturdal, Eva Trygvadóttir, Turið S. Christiansen og Monika Biskopstø úr Ægir settu nýtt føroyskt met í 4 ferðir 200 metra frísvimjing fyri kvinnur, við tíðini 8:58.93. Tvøroyrar Svimjifelag átti gamla metið, á 09:13.10 frá kapping í Tórshavn í 2005.
Tær fýra úr Ægir settu samstundis eisini nýtt føroyskt juniormet í greinini, við tað at tær allar eru nóg ungar til at kunna seta juniormet. Eingin átti juniormetið áðrenn, men Svimjisamband Føroya hevði ásett kravtíð á 09:50.21 til at kunna seta juniormet, sum tær fýra altso megnaðu at fara niðurum við 51 sekundum og 28 hundraðpørtum.
Og Cecilia Eysturdal setti samstundis sum fyrsti svimjari á Ægir liðnum nýtt føroyskt juniormet í 200 metra frísvimjing, við tíðini 2:09.82. Dagmar M. Winther úr Havnar Svimjifelag átti her gamla metið, sum var 2:11.68.
Eyðbjørn Joensen, Jón Hofgaard, Sofus Bech og Pál Joensen úr Suðuroyar Svimjifelag settu nýtt føroyskt met í 4 x 200 metra frísvimjing fyri menn, við tíðini 8:11.26. Her vóru tað Bogi Lenvig, Heini Harryson, Kristoffur Hentze og Kristian Martin Joensen úr Havnar Svimjifelag sum átti gamla metið, við tíðini 8:11.62 frá Føroyameistarastevnuni í 1999.
Hjørtur á Fløtti, Alvi Hjelm, Sigmund Mørkøre og Bjarni M. Petersen úr Ægir settu nýtt føroyskt juniormet í 4 x 200 metra frísvimjing fyri menn, við tíðini 8:46.71. Eingin átti juniormetið áðrenn, men Svimjisamband Føroya hevði ásett kravtíð á 08.52.44 til at kunna seta juniormet.
Og Poula Ø. Mohr úr Fuglafjarðar Svimjifelag setti nýtt føroyskt juniormet í 50 firvald, við tíðini 30.29 sekund. Astrið Foldarskarð úr Svimjifelagnum FLOT átti her gamla juniormetið, á 30.50 sekund frá landsdystinum ímóti Íslandi í heyst.
Seinnapart leygardag vóru finalurnar á 50 metra teinunum svomnar sum 'útskiljingskapping', har spakuligasti svimjari verður tikin úr kappingini eftir hvønn riðil, og restin so svimur finaluna um aftur og um aftur, við millumbili á 2 minuttir ímillum hvønn riðil, inntil bara éin svimjari er eftir. Her vann Poula Ø. Mohr úr Fuglafjarðar Svimjifelag í 50 firvald fyri kvinnur, Pál Joensen úr Suðuroyar Svimjifelag í 50 firvald fyri menn, Birita Debes úr Svimjifelagnum FLOT í 50 rygg fyri kvinnur, Magnus Jákupsson úr Havnar Svimjifelag í 50 rygg fyri menn, Tanja Skaalum úr Suðuroyar Svimjifelag í 50 bringu fyri kvinnur, Jón Hofgaard úr Suðuroyar Svimjfelag í 50 fyri menn, Cecilia Eysturdal úr Ægir í 50 frí fyri kvinnur, og Pál Joensen úr Suðuroyar Svimjfelag í 50 frí fyri menn.
Hartil var kapping eisini fyri Masters-svimjarar, leygardag seinnapart, sum eru svimjarar eldri enn 25 ár. Her var serliga Havnar Svimjifelag væl fyri, við flestu luttakarum av øllum luttakandi feløgum, harav onkur var 65 ár. Millum vinnararnar kunnu nevnast Karina Petersen, Hákun Steingrímsson, Árni Winther, Aksel Haraldsen, Eyðun Húsgarð, Petur Heðin á Fløtti, Eyðun Bærentsen, Bogi Hansen, Høgni Mikkelsen og Jon Hestoy.
Til ber at síggja úrslit, myndir og video á www.svimjing.com
Vegna Svimjisamband Føroya
Rókur í Jákupsstovu


text:
Wilhelm II
Wilhelm II (27. januar 1859 – 4. juni 1941) var týskur keisari 1888-1918. Tann 27. januar 1859 var seinasti týski keisarin, Wilhelm II, borin í heim. Føðingin var ikki uttan trupulleikar, og hóast har vóru bæði jarðamøður, týskir og enskir læknar til staðar, bíðaðu tey til síðstu løtu at hjálpa til við burðinum. Í verðina kom tann lítli prinsurin við einum lamnum armi – eitt brek, ið hann bar bæði sum barn og tilkomin. Ikki ein forðing kortini tá talan var um vald og mæti.
Barnaár Wilhelms vóru serstøk. Og helst einki undatak, tí tað munnu tey helst hava verið hjá flestu børnum í slíkum mæti. Prinsurin fekk lærdóm og uppaling hjá einum ógvuliga striksum húslærara, sum ikki einans gav bókligan lærdóm, men eisini royndi at lekja lamna armin. Og tað fór ikki altíð tespiliga fram fram. Ein vavstur av venjingum, heilivági og pátrúgv. M.a. kann nevnast, at prinsurin hvønn dag skuldi stinga armin inn í eina nýfletta kanin.
Wilhelm fær útbúgving sum heryvirmaður og verður vandur saman við hinum meinigu hermonnunum. Og tað var ikki lætt, tá ein er smádrongur um tíggju ára aldur. Sjálvsálitið var ikki stórt heldur orsakað av viðfødda brekinum og haraftrat gremjing frá móðurini, at tað skuldi vera hon, sum hevði sett hann í verðina. – Hann fekk seinni eisini lærdóm í rættar- og samfelagsvísindi. Wilhelm giftist í 1881 við Augustu Victoriu av Slesvík-Holstein-Sønderborg-Augustenborg. Hon var dóttir Ernst Günther hertoga, sum var við at íbirta slesvíkska-holsteinska kríggið í 1848. Týsku keisararnir eins og onnur kongs- og fúrstahús í Evropa vóru av Hohenzollern-ættini.
Í 1888 doyr Wilhelm keisari I, ið var abbi Wilhelm II. Faðirin, Friedrich III, verður nýggjur týskur keisari. Men Friedrich var heilsuveikur. Hann hevði krabbamein í barkanum. Og hóast vermóðirin, Victoria drotning í Bretlandi, royndi at hjálpa honum við sínum kønastu læknum, doyr hann eftir einans 9 mánaðir á trónuni.
Wilhelm II setist á trónuna í 1888 sum keisari av Týsklandi og kongur av Proysen. Henda stjórnartíðin var nógv merkt av politikkinum hjá Otto von Bismarck, kanslara – bæði innanríkis og uttanríkis. Men Wilhelm keisari skúgvar hann til viks og heldur seg vera føran fyri at ráða einsamallan. Ein kend tekning lýsir hesi viðurskiftini: »Loðsurin leggur frá borði«. Loðsurin er Bismarck. Fram á lúnningina hellir seg kapteynurin – keisarin sjálvur. Hetta gekk tó ikki sum fótur í hosu hjá Wilhelm. Fleiri mistøk vórðu gjørd, men tað, sum bjargaði Týsklandi, var at ídnaðurin var í stórari menning um hetta mundið. Tað, sum fólk mintust Wilhelm best fyri, var stremban hansara eftir at menna og nýtíðargera týska herflotan. Ongland var tað landið, sum ráddi á heimsins høvum, men Wilhelm vildi, at Týskland skuldi vera fremri. Og haraftrat hava fleiri hjálond enn Ongland. Sum heild metti Wilhelm Ongland vera tann kappingarneytan, ið tað ráddi mest um at vinna á. Hetta hóast hann hámetti Ongland og ofta vitjaði skyldfólkini í enska kongshúsinum. Victoria drotning var omma hansara.
Á sumri 1914 brast krúttunnan, sum setti eld í Evropa. Morðið í Sarajevo á eysturríkska-ungarska trónarvingin, Franz Ferdinand av Habsburg, var tann hendingin, sum festi í fjúsið. Wilhelm keisari stuðlaði Eysturríki-Ungarn. Og hann varð seinni lagdur undir at hava høvuðsábyrgdina av teim ræðuligastu hendingunum, heimurin inntil tá hevði sæð. Um hann vildi kríggj beint tá, verður enn nógv kjakast um, men 1. veraldarbardagi varð ein veruleiki.


text:
2007
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- 1. januar - Tvey nýggj lond (Bulgaria og Rumenia) gerast alment limir í ES.
- 1. mai - Vága Floghavn verður yvirtikin av Føroya Landsstýri.
- 27. juni - Føroya Banki (seinni umdoyptur BankNordik) verður børsskrásettur.
- 29. juli - Føroyska Fólkakirkjan verður yvirtikin av føroyskum myndugleikum.
- 3. august - Russiski trolarin Olshana søkkur í Tangafirði eftir at hava siglt á Flesjarnar kvøldið fyri.
- 1. oktober -Fyrrverandi amerikanski forsetin Bill Clinton vitjar í Føroyum.
- 20. oktober - Hovstunnilin letur alment upp.


text:
Øl
Øl ella bjór verður bryggjað úr vatni og byggi, og humli latin í fyri smakkin. Byggið verður sett á blót og spírar til malt, sum verður hitað og málið í vatni. So gerar tað í stórum kørum. Seinni búnast ølið og verður sílað, áðrenn tað verður latið í fløskur. Í mong túsund ár hava fólk bryggjað øl. Øl er ein gamal drykkur, sum í dag verður framleiddur kring allan heimin. Í Egyptalandi bryggjaðu tey øl fyri umleið 6.000 árum síðan. Eisini í Føroyum hava vit bryggjað øl í nógv ár. Í 2011 varð lógin í Føroyum broytt, so nú ber til at keypa øl, sum er sterkari enn 5,8% í Føroyum. Lógin hevur virknað frá 1. apríl 2012, men av tí at 1. apríl er ein sunnudagur, og Rúsan er stongd tá, so verður tað 2. apríl, at sterkar ølir kunnu keypast í Føroyum [1].
Øl er ein landbúnaðarvøra; ein geraður drykkur, ið verður framleiddur úr malti, sum er korn (bygg, hveiti, havri, rug, mais ella rís), vatni, humlu og ger og kanska okkurt krydd afturat. Kornið verður bloytt í vatni, til tað byrjar at spíra. Síðani verður tað turkað og snerkt til malt. Ein suppa verður kókað úr søta maltinun og verður kryddað við fruktkendu og beisku humluni og øðrum kryddi. At enda verður alt kølt niður, og ger latið í fyri at gera sukurið til alkohol og kolsýru. Henda tilgongd tekur vanliga eina til fimm vikur. Síðan verður ølið goymt. Og tað kann taka frá nøkrum fáum døgum til mánaðir alt eftir, hvat slag av øl talan er um. At enda verður ølið sílað, hitaviðgjørd og tappað. Umleið 90 % av eini øl er vatn.
Alkohol[rætta | rætta wikitekst]
Alkohol í øli
- Ljóst pilsnarøl: 1-2 %
- Vanligt pilsnarøl: 3-4 %
- Sterkt øl: 4-7 %


text:
Suðuroyarportalurin tann 1. september 2014 | viðmerkingar
Fyrstu 8 mánaðirnar í ár hava kommunurnar í Suðuroynni fingið 3,2 mió. kr. meiri inn í kommunuskatti enn sama tíðarskeið í fjør.
Suðuroyarportalurin tann 1. september 2014 | viðmerkingar
Tjóðveldi leggur nú uppskot fyri tingið um við lóg at fyribyrgja ólógligum virksemi hjá felagsskapum sum Sea Shepherd í Føroyum
Suðuroyarportalurin tann 1. september 2014 | viðmerkingar
Pál Joensen vann sum kunnugt 2 silvurheiðursmerki á EvropaMeistarastevnu í Berlin herfyri, og vilja vit tí at heiðra honum við móttøkum í Havn og í Vági ónsdagin. Móttøkan í Vági verður í VB-húsinum ónsdagin kl. 16.30.
Suðuroyarportalurin tann 1. september 2014 | viðmerkingar
Tórsdagin 4. september kl. 15:00 byrjaður Juniorarbeiði í missiónshúsinum á Tvøroyri aftur. Hetta er eitt tiltak fyri børn í 3. – 6. flokki.
Heidi Kilgour tann 1. september 2014 | viðmerkingar
Summarið er av og skipaðu venjingarnar hjá Hvistan eru byrjaðar aftur. Í seinastuni hava kvinnurenningarnar fylt nógv í Hvistuni, og nú hendan er farin afturum, so bjóðar Hvistan øllum at hlada áfram og/ella byrja av nýggjum, til vetrarvenjing í einum frískum og góðum felagsskapi.
Suðuroyarportalurin tann 1. september 2014 | viðmerkingar
Útsølan byrjar í dag 1. Septembur kl 10.00
Øll vøra – 30%.
Heidi Kilgour tann 31. august 2014 | viðmerkingar
Í Sumba hava tey í summar arbeitt við at seta upp ein kikara á Brunabergshálsi í Akrabergi. Girðing er gjørd og gøta út til kikaran, soleiðis at gott og trygt er at ganga út til kikaran.
Suðuroyarportalurin tann 30. august 2014 | viðmerkingar
Salong Fornarætt í Trongisvági letur upp aftur 1. september.
Suðuroyarportalurin tann 30. august 2014 | viðmerkingar
DEMOKRATIETS VIGTIGSTE GRUNDREGEL ER, AT DE FOLKEVALGTE LYTTER EFTER DE FREMLAGDE ARGUMENTER, OG SÅ GENNEMFØRER MAN DET MEST FORNUFTIGE. DET ER DA TIL AT FORSTÅ, OG DET BURDE VÆRE EN SELVFØLGE FOR ENHVER POLITIKER.
Suðuroyarportalurin tann 29. august 2014 | viðmerkingar
Um miðjan september skal føroyska U19-landsliðið við gentum taka lut í EM-minikapping í Beograd í Serbia. Umframt Føroyar og Serbia, verða Holland og Lettland eisini við í kappingini.
Suðuroyarportalurin tann 29. august 2014 | viðmerkingar
Týsdagin 9. september spælir føroyska U21-landsliðið seinasta dystin í hesari undankapping, tá Montenegro kemur á vitjan á Svangaskarði á Toftum. Men tað eru heldur øðrvísi fyrireikingar, ið venjararnir, Bill McLeod Jacobsen og Heðin Askham hava at arbeiða undir til dystin ímóti Montenegro.
Suðuroyarportalurin tann 29. august 2014 | viðmerkingar
Suðuroyar Sparikassi fastheldur útlánsvøkstur fyrra hálvár 2014, hóast beinharða kapping.
Suðuroyarportalurin tann 29. august 2014 | viðmerkingar
Vegna jarðarferð verður eingin gudstænasta í Vágs kirkju sunnudagin 31. august 2014 kl. 11.00
Elken Holm tann 28. august 2014 | viðmerkingar
Hvistan hevur ađalfund í kantinuni í skúladeplinum í Hovi týsdagin 9. Septembur kl 20:00.
Suðuroyarportalurin tann 28. august 2014 | viðmerkingar
VP.fo: Meðan SS-fólkini sótu og svóvu í einum bili í Hvalba, gjørdu fimm døglingar landgongd í morgun.


text:
Móritius
Móritius ella Mauritius (enskt: Republic of Mauritius) er ein lítil oyggj í tí Indiska havinum uttan fyri Madagaskar. Síðani umleið ár 1700 hevur oyggin verið ein fronsk koloni, og sum so nógv onnur afrikonsk hjálond hevur Móritius verið ein miðdepil fyri trælahandil og eitt paradís fyri sjórænarar. Ígjøgnum nógv ár við trælahandli og innflutningi av ymiskum fólkasløgum, er Móritius ein stórur peruvellingur av fleiri religiónum og fólkasløgum. Uml. 60 prosent av øllum fólkunum eru hinduar, ein triðingur romanskir katolikkar, og ein fimtipartur muslimar, og so eru aðrar religiónir eisini. Móritius er heimsmeistari í javnstøðu. Miðallívsævin í landinum er 74,0 og 15,6 % av fólkinum eru ikki lesifør 1.
Innihaldsyvirlit
Umhvørvi[rætta | rætta wikitekst]
Móritar vænta at spara eini 75-90 % av orkunýtsluni til køling av dátusentrinum "The Mauritius EcoPark", við at nýta kaldan sjógv úr havinum, heldur enn meira klassiska "air conditioning". Sovorðin skipan verður longu brúkt á Cornell University í New York, har tey longu hava staðfest eina orkusparing á 86 %, og í Toronto hava tey eisini eina líknandi skipan.
Útdeyð djór[rætta | rætta wikitekst]
Mong djór, sum eru í vanda fyri at verða týnd, liva á Móritius.
Dronturin[rætta | rætta wikitekst]
Í 1505 varnaðist ein portugisiskur sjófari, at í oynni Móritius var ein ovurstórur fuglur. Hann var 25 kg og nevndist drontur. Skjótt fóru hópin av skipum, sum vóru á veg úr Evropa til India, at leggja leiðina um Móritius, har sjómenninir gjørdu sær dælt við feskum drontskjøti. Fuglurin var lættur at veiða, tí hann dugdi ikki at flúgva. Og tað, sum sjómenninir ikki fingu fyribeint, tað gjørdu hundar og kettur, sum teir løgdu eftir seg í oynni. Tey ótu eggini og ungarnar hjá drontinum. Seinasta frásøgn um livandi dront er frá 1681. Síðan er hann ongantíð sæddur. Einasta, sum á okkara døgum finst eftir hann, eru tveir skøltar og ein fótur. Hesi beinaræ og nakrar fáar tekningar geva okkum eina ábending um, hvussu dronturin hevur sæð út.
Myndasavn[rætta | rætta wikitekst]
Keldur[rætta | rætta wikitekst]
- 1 CIA World Factbook.
- "Djór í vanda". Útgávuár: 1991. ISBN 978-99918-0-519-1.


text:
Krossmerki
Norðurlendsk krossfløgg, norðurlendska krossmerkið, skandinaviski krossurin er flaggsnið, sum vanliga verður samborðið við fløgg norðurlanda, haðani upprunin eisini stavar. Norðurlond flest hava flagg av slíkum sniði, tó undantikin eru Grønland og Sámaland. Krossurin umboðar kristindóm, og er hann avmyndaður á grikskan hátt. Fyrsta flagg við hesum sniði er hitt danska, Danabrók; síðani, Svitjóð, Noreg, Finnland, Ísland, og síðani Føroyar og Áland. Noregs flagg var hitt fyrsta trílitta norðurlendska krossmerkið. Hóast øll nevndu fløggini bera sama upprunasnið, hava tey øll serstaka søgu og serstakt myndamál.
Nøkur av fløggunum í hesum lista hava ikki vunnið almenna viðurkenning. Leggið eisini til merkis, at lutføll, snið og støddir vísa frábrigdi, eisini hóast flaggið er hitt sama bert til annað endamál.
Innihaldsyvirlit
- 1 Forboð
- 2 Tjóðarfløgg norðurlanda
- 3 Onnur norðurlendsk fløgg krossmerkinum
- 4 Norðurlendsk krossmerkið hjá Týsklandi
- 5 Fløgg frá øðrum londum, sum vísa Norðurlendska krossin ella líknandi snið
- 6 Norðurlendsk fløgg uttan norðurlendska krossin
- 7 Keldur
- 8 Slóðir úteftir
Forboð[rætta | rætta wikitekst]
Fløgg við kristnum súmbolum, s.s. krossinum, kunna enda við at vera forbjóða. Avleiðingin av, at Evropeiski Mannarættardómstólurin í 2009 forbjóðaði kristnum súmbolum í skúlastovum, kann vera, at norðurlendsku fløggini enda fyri Mannarættardómstólinum.
Hetta halda 37 ymiskir professarar í løgfrøði, sum hava skrivað álit til kærurættin í Haag. Teir halda, at forboðið móti kristnu súmbolunum kann raka norðurlendsku tjóðarfløggini. Tí ein avleiðing av dóminum um at forbjóða religiøsum súmbolum í skúlastovum má vera, at øll religiøs súmbol í almenna rúminum skulu útruddast.
Hetta kann raka 17 ymisk evropeisk fløgg, harundir tey norðurlendsku krossfløggini.
Tjóðarfløgg norðurlanda[rætta | rætta wikitekst]
Tjóðarfløgg norðurlanda (sjálvstýrandi øki við krossmerki)[rætta | rætta wikitekst]
-
-
Flagg Álands
Onnur norðurlendsk fløgg krossmerkinum[rætta | rætta wikitekst]
Nøkur av fløggunum eru søgulig ella hava ikki vunnið almenna viðurkenning, sostatt er talan um avmarkaða nýtslu.
-
-
Flaggið hjá Nordisk Flagselskab ella Flaggfelag Norðurlanda [1]
Danmark[rætta | rætta wikitekst]
-
Statsflagg Danmarkar
-
Sjóvarflagg Danmarkar. Být merkið í myrkareyða litin: kraprød.
-
Sorgarflagg úr 18. øld
-
Óalmenna flagg Bornholms (vanliga nýtt)
-
Uppskotsflagg fyri Jútland, sniðgevi hevur listamaðurin Per Kramer [1] (verulig nýtsla ei skrásett)
-
-
Flagguppskot til Grønland, sniðgivið í 1984 hevur Sven Tito Achen. Vrakaðtil fyrimuns fyri flagg uttan eyðkenda krossmerkið norðurlanda.
Finnland[rætta | rætta wikitekst]
Ísland[rætta | rætta wikitekst]
-
Statsflagg Íslands
-
Flaggið hjá forseta Íslands
-
-
Fyrrverandi óalmenna flaggið hjá Íslandi (um 1900)
-
Eitt av uppskotunum til alment flagg hjá Íslandi, teknað í 1914 av Magnús Þórðarson
Noreg[rætta | rætta wikitekst]
Svøríki[rætta | rætta wikitekst]
-
-
-
-
-
-
Flaggið hjá Gotlandi
-
Óalment flagg hjá Götaland ella hjá Eysturgötland
-
Óalment flagg hjá Vestursvøríki[2]
-
-
-
-
Norðurlendsk krossmerkið hjá Týsklandi[rætta | rætta wikitekst]
Norðurlendsk fløgg í Týsklandi vóru søguliga nýtt fyri at vísa til norðurlendskan uppruna. Norðurlendsku fløggsniðini hjá Týsklandi vóru lík teimum hjá Danmark, Svøríki, og Noregi. Tjóðarfløgg vóru í uppskoti til Týsklands tjóðarflagg bæði í 1919 og 1948, eftir fyrra og seinna heimsbardaga. Í dag er norðurlendski krossurin á summum býar og økisfløggum.
-
-
Fyrrverandi kríggsflagg hjá Nazi Týsklandi (1935-1945), sum nú er bannað í Týsklandi
-
Flaggið hjá fyrrverandi Saar protektorat (Saarland), Týskland, (1947–56)
-
-
Fløgg frá øðrum londum, sum vísa Norðurlendska krossin ella líknandi snið[rætta | rætta wikitekst]
-
-
Óalmenna flaggið hjá Yorkshire
-
Flaggið hjá Hetlandi
-
Flaggið hjá Orkney
-
-
Óalmenna flaggið hjá Barra, Ytru Hebridurnar (Barra er syðsta oyggin, har fólk búgva)
-
Flaggið hjá Baltiska Hertúgadøminum, sum vardi í heilt stutta tíð
-
Flaggið hjá Bayamón, Puerto Riko
-
-
Uppskot til nýtt flagg hjá Estlandi
-
-
Unofficial Flaggið hjá Ingria, Russland
-
Flaggið hjá Little Rock, Arkansas, USA
-
Óalmenna flaggið hjá Normandínum, Frakland
-
-
Flaggið hjá Stavropol Krai, Russland
-
Sjóvarflaggið hjá Tonga
-
-
-
-
-
Fyrrverandi flagg hjá Eystur Karelia, Russland


text:
Charles Bukowski
Henry Charles Bukowski (16. august 1920 – 9. mars 1994) var yrkjari og stuttsøgurithøvundur úr Los Angeles, Kalifornia. Verk hansara bera sera nógvan dám av huglagnum í Los Angeles. Bukowski hevur ávirkað sera nógvar rithøvundar, og hann verður sera ofta endurgivin (eisini í Føroyum). Hann yrkti fleiri túsund yrkingar, skrivaði seks skaldsøgur og fleiri hundrað stuttsøgur. Hann útgav fleiri enn hálvtrýss bøkur.
Keldur[rætta | rætta wikitekst]
Slóðir úteftir[rætta | rætta wikitekst]


text:
Meg minnist eina mynd
Meg minnist eina mynd - eg var lítil tá,
tó fagrari mynd eg aldri sá;
tað var lítil bygd, fram við vatn hon lá,
og húsini vóru so fitt og smá.
Í bønum á blik løgdu gentur løk,
og roykurin rak yvir grasgrøn tøk.
Hvør klettur sum skarlak litaður var,
og krúnu av támi tindurin bar.
Ein drongur við tráðu sat vatni hjá,
ein áarløkur rann skamt har frá.
Ein tjóðraður hestur í beiti stóð.
Í lofti kvað fuglur sítt kvøldarljóð.
Alt átti so friðarligt hvíldarlag -
kvøldarhvíld eftir stravnan dag.
Sólin var farin um fjallaskarð,
Tó enn stóð glæman og lýsti har.
Ein føgur, ein yndislig summarmynd
við sólseturglæmu um høgan tind -
Og eg kann minnast, eg ynskti mær,
at mær mátti unnast at búgva har.
Tó aldri eg enn slíkt stað havi sætt,
og einki havi eg frá tí frætt;
og myndin er burtur - skrødd ella brend,
og eina mynd av mær, ongum øðrum kend.


text:
Kópar eru av fyrstu tíð komnir av fólki, sum hevur sjálvt stoytt sær oman og forkomið sær í sjónum. Eina ferð á hvørjum ári, og tað er á trettandu nátt, sleppa teir at lata seg úr bjálvunum og eru tá líkir øðrum menniskjum; teir hava tá til gamans at dansa og spæla á manna vísi á hellunum í fjøruni og inni í látrunum.
Nú gongur søgnin, at ein drongur á sunnara garði í Mikladali hevði frætt hetta, at kóparnir komu saman trettandu nátt í einum látri stutt frá bygdini. Hann fór tí um kvøldið har oman at forvitnast um, hvørt tað mundi vera satt ella ikki, ið sagt var frá hesum. Hann krógvaði seg undir einum steini framman fyri látrinum; eftir sólsetur sær hann fult av kópum koma svimjandi hagar; tá ið teir vóru komnir á land, fóru teir úr húðunum og løgdu tær frá sær har á helluna í fjøruni, og líktust teir nú rættuliga øðrum fólki.
Mikladalsdrongurin hevði gaman av at hyggja at hesum undan klettinum, hvar hann lá fjaldur; nú sær hann eina ta fagrastu og fríðastu gentu koma úr einum kópahami, og honum rennur straks týður til hennara, og hann ansaði tí væl eftir, hvar hon legði ham sín har stutt frá honum. Drongurin fer nú loyniliga hagar, tók húðina til sín og fjaldi seg so aftur undir steininum. - Kóparnir dansaðu og stuttleikaðu sær alla náttina; men tá ið tók at lýsa av degi, fór hvør aftur í sín ham. Men kópagentan, sum áður var nevnd, fann ikki húð sína aftur og gekk og sóknaðist eftir henni og fór at láta illa og gremja seg eymliga, tí at tá var náttin umliðin og komið um sólarris; men fyrr enn sólin reis úr havi, fekk hon tev av húðini hjá mikladalsdreinginum og mátti tí leita til hansara eftir henni; hon bað hann nú so bønliga og við nýtum orðum geva sær aftur hamin, men hann vildi ikki lurta eftir henni og fór niðan kleivina til hús, og hon mátti fylgja honum eftir húðini, ið hann bar við sær.
Hann tók hana nú til sín, og livdu tey væl hvørt hjá øðrum sum onnur hjún. Men altíð mátti hann vera varur um ikki at lata hana sleppa at húðini; hann goymdi hana tí í kistuni, læsti rammliga fyri og gekk samt við lyklinum á sær.
Ein dagin var hann útrógvin, og sum hann sat har úti á havinum og dró ein fisk, kom hondin at bera við beltið, hvar lykilin var vanur at hanga; tá varð honum dátt við, tí at hann ansaði nú fyrstani eftir, at lykilin var gloymdur eftir, og hann rópaði við sorg og sút: ”Í dag verði eg konuleysur!” Allir drógu upp og settust við árar at rógva sum skjótast heim aftur. Tá ið mikladalsmaðurin kom inn til sín, sær hann, at konan var horvin, men børnini, tey áttu saman, sótu kvirr eftir; fyri at einki skuldi verða teimum at meini, meðani tey vóru einsumøll inni, hevði hon sløkt eldin á grúgvuni, goymt knívar og alt hvast undir lási. Tá ið hon hetta hevði gjørt, var hon lopin oman til strandar, farin í húðina og hevði kastað sær í sjógvin. Hon hevði funnið lykilin, tá ið maðurin var farin til útróðrar, læsti upp kistuna og sá har hamin liggja og kundi ikki stýra sær longur; haðani er orðtakið komið: ”Kann ikki ráða sær heldur enn kópur, tá ið hann sær húðina”. Í tí sama hon leypst á sjógvin, kom brimilin, sum áður hevði lagt saman ástir við hana, upp við liðina hjá henni, og svumu nú tey bæði haðani; - øll hesi árini hevði hann ligið har og bíðað eftir opnu síni. Tá ið børnini, hon átti við mikladalsmanninum, komu oman í fjøruna, sást kópur standa fyri landi og hyggja at teimum, og allir hugsaðu, at tað mundi vera hon móðir teirra.
Soleiðis lupu mong ár fram eftir, at einki er at siga frá bóndanum á sunnara garði ella børnunum við kópakonuni. Men so varð eina ferðina, at mikladalsmenn ætlaðu sær á látur at sláa kobbar, og náttina frammanundan, kom kópakonan í dreymum fyri bóndan og sigur við hann, at um so varð, at hann fór á látur við hinum, tá skuldi hann vita, at ikki máttu teir drepa brimilin, ið stóð framman fyri látrinum, tí at tað var maki hennara, og tveimum kobbahvølpum, sum lógu innast í látrinum, máttu teir eira, tí at tað vóru synir teirra, og segði hon honum frá, hvussu teir vóru litaðir. Men bóndin gav ikki hesum dreymi gætir, hann fór við hinum mikladalsmonnum á látur, og teir drupu allar kóparnar, ið inni vóru. Við býtið fekk bóndin í sín lut brimilin allan, lállur og fitjur av hvølpunum. Til nátturðar høvdu tey kókað høvdið, lállurnar og fitjurnar, og tá ið var upp úr lagt, hoyrdist brestur og mikið brak, og kópakonan kom tá sum tað ljótasta trøll inn í roykstovuna, snoddaði í trogunum og rópaði av illum huga: ”Her liggur hánæsaður av kalli, hond Háreks og fótur Fríðriks - hevnt er og hevnt skal verða hjá mikladalsmonnum, og skulu summir sjólátast, og sumir falla fyri bjørg og bláar skorar, og skal tað halda við, til tess so mangir eru burturgingnir, at teir kunna halda hvør annan í hond og fevna um alla Kallsoy”. Tá ið hon hetta hevði sagt, fór hon út aftur við miklum gnýggi og duni og sást ikki meira. - Ikki hevur verið so sjaldan tí verri at frætta skaðatíðindi úr Mikladali, at menn eru falnir í bjørgunum, tá ið teir hava farið til bjargar at fygla ella fleyga ella verið á fjalli eftir seyði; - talið hevur ikki verið fult enn, so at teir, sum burtur eru gingnir, røkka at fevna um Kallsoy.
Við Skálavík í Sandoy er látur, sum eitur í Bláfellsskúti, og um tað er sama søgnin, sum her frammanundan er sagt frá. Tróndur og Niklas, faðir og sonur, vóru fyrstir menn, sum reistu búgv har í býlinginum á Hamri. Demmus (Nikodemus), sonur Niklasar fór trettandu nátt á látrið, tók hamin, sum ein vøkur opna hevði smoygt sær úr, fór heim við kópahúðini, og opnan elti hann (aðrir siga, at pápi Demmusar bar kópakonuna heim). Hann læsti húðina í kistuna og hevði lykilin fastan í buksukvarðanum. Ein dagin var hann á útróðri og var farin í aðrar brøkur og hevði ikki minst at flytja lykilin yvir í tær, og so varð hann konuleysur; tá ið hann kom heim av havi, stóð konan sum kópur við skersoddan úti fyri bygdini. Har í Skálavík nevnast menn, sum telja ættarlið frá kópakonu.
V.U. Hammershaimb: ”Færøsk Anthologi I”, 1891


text:
Høvuðsstaður
Ein høvuðsstaður er vanliga býurin, har stjórnin í einum landi (eini tjóð) hevur sæti [tørvar keldu]. Men tó eru undantøk. Eitt dømi er Holland, har ið høvuðsstaðurin er Amsterdam, men stjórnin hevur sæti í Haag. Í flestum londum er høvuðsstaðurin býurin, har flest fólk búgva, men her eru eisini undantøk. Eitt dømi er USA, har størsti býurin er New York City, men høvuðsstaðurin er Washington DC. Vanliga er høvuðsstaðurin landsins størsti býur og harumfrat búskaparligur og andligur miðdepil.Tórshavn er høvuðsstaður í Føroyum.


text:
North Rona
Rona (Skotskt gæliskt Rònaigh [rˠɔːnaji]) er ein fjarskotin oyggj í Ytru Hebridunum. Rona er tann útlendska oyggin ið liggur nærmast Føroyum, 260 km higani. Oyggin verður ofta nevnd 'North Rona' fyri ikki at blanda hana saman við South Rona, sum er ein oyggj í Innaru Hebridunum.
Oyggin er 109 hektar til støddar og hægsta punktið Tobha Rònaigh er 108 m høgt.
Onki fólk hevur búð fast á oynni síðan 1695, tá oyggin avtoftaðist vegna eina bátsvanlukku.
Á oynni finst enn keltiska toftin eftir St Ronan's Chapel.


text:
PlayStation
PlayStation er spælimaskinur frá Sony. Fyrsta PlayStation hjá Sony kom út í 1994, og síðani tá hevur hon fingið fastatøkur á vaksnum eins væl og børnum og ungum . Í 2000 kom PlayStation 2, og hon er tann best umtókta higartil við 155 milliónum seldum eintøkum 28. desember 2012 [1]. Í 2006 kom PlayStation 3, sum í november 2013 hevði selt meir enn 80 milliónir eintøk, og seint í fjør kom so PlayStation 4. Sony hevur selt væl fleiri PlayStation 4 enn roknað varð við í fíggjarætlanini hjá fyritøkuni. Í november 2013 kom PlayStation 4 hjá Sony á marknaðin í USA og Vesturevropa, og í í mars 2014 boðar Sony Corp frá, at higartil eru meir enn seks milliónir PlayStation 4 seldar kring heimin. Tað er væl meira, enn fyritøkan hevði roknað við. Í fíggjarætlanini hjá Sony Corp varð vónað, at við endan av mars vóru fimm milliónir PlayStation 4 seldar, men longu nú er sølan farin upp um seks milliónir [2]. Í Japan kom PlayStation 4 í handlarnar 22. februar.


text:
Leygardagin 20. september fáa royndu venjararnir í landinum møguleikan at hittast til gaman og álvara. Á skránni eru venjingar, kjak og hugni, har venjararnir fáa møguleika at tosa saman. Venjaradagurin, sum HSF skipar fyri, byrjar kl. 14:00 og er skipaður við ymiskum evnum, m.a. “Hvussu nógva venjing tola ungdómsspælarar” og “Fáa vit fulla nyttu úr spælsteðginum”. Eisini verða tvær venjingar, har til ber at síggja, hvussu ein kann venja offensivt verjuspæl og hvussu ein kann brúka vengurnar í álopsspælinum. [les meira…]
Fyrireikingarnar til hondbóltskappingarárið 2014/15 eru nú av álvara farnar ígongd. Úrvalsvenjingin hjá HSF er komin í fasta legu og longu í viku 34, fríggjadagin 22. august, verða fyrstu úrvalsvenjingarnar í kappingarárinum. [les meira…]
Aftur í ár verður skipað fyri kapping í strandarhondbólti, hesaferð í Sandagerði tann 26. juli. Tað eru Kyndilsleikararnir David Edvardsen, Finnur Hansson, Josef Abrahamsen og Bjarni Sørensen, sum hava tikið stig til kappingina. Kappingin verður skipað í tríggjar bólkar: Ein harra-, ein kvinnu- og ein mix-bólkur. Tað vil siga, at mannfólkini hava eina kappingin sínamillum, tað sama hava kvinnurnar, meðan í mix-bólkinum kann man hava eitt blandað lið við hægst tveimum leikarum úr bestu deildini. [les meira…]
Føroyska U18 landsliðið hjá kvinnum hevur í dag leikt seinasta dystin í European Open. Dysturin um 15.-16. pláss var móti Eysturríki. Dysturin endaði 29-17 til Eysturríki, eftir 16-10 í hálvleikinum. Málskjúttar hjá Føroyum vóru: Brynja Høj 4, Súsanna P. Nolsøe 3, Marianna H. Jacobsen 3, Gudrun R. Olsen 2, Beinta S. Poulsen 2, Marianna G. Eystberg 1, Guðrið á Borg 1, Jórun B. Nielsen 1
Sostatt endaðu Føroyar á einum 16. plássi av tilsamans 18 liðum. Føroyska liðið fekk ein sigur móti Finlandi og ein javnleik móti Íslandi. Við eitt sindur av hepni kundu okkara havt fingið enn fleiri stig og sum heild hevur hetta verið ein góð og gevandi kapping fyri okkara leikarar, har vit hava víst, at vit klára at vera við móti teimum størru og kendaru hondbóltstjóðunum.
Føroyska U18 kvinnulandsliðið tapti seinna dystin í millumrunduni í dag. Dysturin var ímóti Litava og endaði 30-20, eftir 13-7 í hálvleikinum.
Málskjúttar hjá Føroyum vóru: Súsanna P. Nolsøe 4, Marianna H. Jacobsen 4, Marianna G. Eystberg 3, Guðrið Poulsen 3, Brynja Høj 3, Guðrun R. Olsen 1, Tóra Eliasen 1, Beinta S. Poulsen 1 [les meira…]
So bragdaði aftur hjá U18 kvinnunum í European Open. Føroysku kvinnurnar vunnu ein flottan 27-20 sigur á Finlandi, eftir 15-8 í hálvleikinum.
Málskjúttar hjá Føroyum vóru: Marianna G. Eystberg 7, Brynja Høj 6, Tóra Eliasen 4, Gudrun R. Olsen 3, Marianna H. Jacobsen 3, Súsanna P. Nolsøe 2, Guðrið Poulsen 1, Guðrið á Borg 1
Føroysku kvinnurnar spæla millumrundu í dag, har tær kappast um plássini 13-18 í kappingini. Finland vann í gjár 26-24 á Litava, sum Føroyar skal spæla ímóti kl. 14.00 í dag. Vinna føroysku kvinnurnar tann dystin skulu tær spæla um 13-14 pláss í morgin móti antin Fraklandi ella Eysturríki. Støðan í bólkinum kann síggjast her: http://www.eurohandball.com/eopen/18/women/2014/round/1/Final+Tournament
U18 kvinnurnar taptu fyri løtu síðani móti Eysturríki. Endaliga úrslitið var 20-15 til Eysturríki eftir 9-9 í hálvleikinum.
Málskjúttar vóru: Marianna H. Jacobsen 4, Brynja Høj 3, Marianna G. Eystberg 2, Guðrið Poulsen 2, Liljan Mohr 1, Beinta S. Poulsen 1, Guðrið á Borg 1, Beinta Bárðardóttir 1
Føroyska liðið endar sostatt aftast í bólkinum við einum stigið. Føroyska liðið skal harvið kappast um 13-18 pláss í kappingini. Liðið hevur frí í morgin.
Føroysku U18 kvinnurnar taptu greitt fyri Noreg 26-12. Føroyska liðið var væl við í fyrra hálvleiki og hálvleiksstøðan var 9-7 til Noreg. Tíverri skrædnaði í seinni hálvleiki, har vinnararnir frá seinasta European Open, Noreg, vísti sína styrki.
Málskjúttar hjá Føroyum vóru: Marianna H. Jacobsen 7, Marianna G. Eystberg 3, Guðrið á Borg 1, Brynja Høj 1
Føroyska liðið spælir seinni í dag, kl. 16.45, móti Eysturríki.
Føroyska U18 kvinnulandsliðið stóð seg aftur væl í seinna dystinum í European Open í dag. Úrslitið móti Íslandi var 11-11. Aftur hesaferð var tað serliga í seinna hálvleiki at okkara kvinnur vóru stinnar. Hálvleiksstøðan var 9-3 til Ísland.
Málskúttar vóru: Marianna H. Jacobsen 3, Súsanna P. Nolsøe 2, Brynja Høj 2, Marianna G. Eystberg 1, Beinta S. Poulsen 1, Tóra Eliasen 1, Magna Tórðardóttir 1
Føroyska U18 kvinnulandsliðið hevur júst tapt 13-14 fyri Rumenia í fyrsta dystinum í European Open í Gøteborg. Eitt sera heiðurligt úrslit. Føroyska liðið var aftanfyri 3-10 í hálvleikinum, men spældi ein sera góðan seinna hálvleik, sum tær sostatt vunnu 10-6. Rumenia tapti í morgun tepurt 19-20 fyri Noreg, sum vann kappingina seinast. [les meira…]


text:
Nám og Bókadeildin geva krabbabøkurnar út í felag. Endamálið við krabbabókunum er:
Á hvørjum ári koma 32 krabbabøkur út. 8 koma hvørja ferð, og útgávuumførini eru uml. 1. mars, 1. mai, 1. september og 1. november. Bøkurnar eru býttar í sjey torleikastig.
og Bókadeildin geva krabbabøkurnar út í felag. Endamálið við krabbabókunum er:
Uppgávur eru gjørdar til allar bøkurnar við gulum, appilsingulum, reyðum og lilla krabbum. Harafturat eru uppgávur til faktakrabbarnar og til nakrar bláar krabbabøkur. Endamálið við uppgávunum er at hjálpa næminginum at skilja tekstin. Til ber at taka niður uppgávur við at fara inn á einstøku útgávurnar.
Her ber til at lesa ummæli, sum børn hava skrivað um krabbabøkurnar.
29-08-2011
Toron-søgurnar
29-08-2011
Í morgin fara vit at sita í sólini
23-08-2011
Hvassi 2 – Nærkist
23-08-2011
Hvassi 3 - Rými
23-08-2010
Anna Frank


text:
Í summarsiglingini hava vit eisini opið sunnukvøld...
Smyril Line - Frítíðin byrjar umborð
Lætt og ómakaleyst ber til at koyra bæði Danmark, Ísland og alt Evropa upp og niður, júst tá passar tær. Við egnum bili er alt nógv lættari. Pakka viðførið í bilin, koyr umborð og njót ferðina.
Tá tú ferðast við Norrönu, kanst tú byrja at halda frí, leingi áðrenn tú kemur fram til títt frítíðarstað ella summarhús. Umborð á Norrönu kanst tú halda frí, so tað stendur eftirí.
Her á heimasíðu okkara fært tú íblástur til tína næstu ferð við Norrönu. Tað verði seg alt frá ferð við ella uttan frítíðardepil, ferð við kampingvogni, motorsúkklu ella hvat við at taka bilin við og koyra longur suður? Við okkum ert tú ikki avmarkað/ur.
Úrvaldar ferðir:
-
Íslandscruise 29. septembur úr kr. 699
Prísur fyri børn íroknað allan matin úr kr. 399.
-
Ferðast bíliga í novembur og februar
Ferðaprísur fyri vaksin úr 995. Pakkatilboð úr kr. 6.980 fyri 2 vaksin.
-
Heystcruise til Íslands
Tú fært hálvtannað samdøgur at ráða yvir í Seyðisfirði.
-
Heystfrítíð í Skallerup
Njótið tíðina saman við familjuni í heyst. Her er alt tykkum tørvar.
-
Heyst í Danland Skagen
Vitjið hugnaliga býin við flest sólskinstímum í Danmark.
-
Jólatúrur 2014 úr bara 699,-
27. november til 2. desember fara vit jólatúr til Danmarkar.
-
Niður á jólum
Vitja familju ella vinir í Danmark á jólum. Prísur úr einans kr. 990.
-
Heim í heystfrítíðini
Einvegis prísur úr kr. 895 fyri hvønn.


text:
George W. Bush
George Walker Bush (føddur í New Haven, Connecticut í USA 6. juli 1946) var 43. forseti í Sambandríki Amerika. Hann umboðar republikanararnar. Bush bleiv forseti í 2001, eftir at hava vunnið á Al Gore, forsetavalinum hjá demokratunum, í tí sonevnda javnasta valinum í amerikanskari søgu. Bush bleiv afturvaldur í 2004, eftir at hava vunnið á John Kerry hjá demokratunum, hesa ferð so dyggiliga. Bush var forseti í USA til 2009, tá Barack Obama kom til valdið.
Bush var tíðligari guvernørur í Texas. Hann er sonur ein annan fyrrverandi forseta, George H. W. Bush, sum sat í Hvítu Húsunum frá 1989 til 1993. George W. Bush er annar amerikanski forseti, sum er sonur ein annan forseta.
Lívssøga[rætta | rætta wikitekst]
Bush bleiv føddur í Connecticut, men vaks upp í Texas. Sum ungur gekk hann á privata kostskúlanum Phillips Academy í Andover í Massachusetts, sama skúla, sum pápin í sínari tíð las við. Í 1968 tók Bush bachelorútbúgving í søgu á Yale University. Aftaná leitaði hann sær til Texas Air National Guard. Har bleiv hann militeroffiserur, og í 1970 varð hann góðkendur jekaraflogfarspilotur. Hann fleyg tá Convair F-102 Delta Daggaran. Í 1972 bleiv hann koyrdur, av tí at hann ikki møtti upp til heilsukanning, og árið eftir fór hann úr flogverjuni. Militera karrieran hjá Bush varð havd á lofti í valdystunum í 2000 og 2004. Aftaná militerið tók Bush MBA á Harvard University. Hann bleiv liðugur í 1975 og flytti aftur til Texas, har hann fekk starv innan olju. Í 1977 giftist hann við Lauru Bush, sum var bókavørður og lærari.
Sí eisini[rætta | rætta wikitekst]


text:
30.08.2014 - 00:33
Hans Gammeltoft Hansen rættleiddi Kringvarpið
Tá kanningarstjórin á middegi helt "frokost-pause" vóru høvuðstíðindini í KVF eitt brot frá rættarfundinum tá Jens Vang advokatur spyr løgmann um hann við hvørt minnist illa og fær black out. Hetta fekk kanningarstjóran sjálvan at takað orðið tá rættarfundurin var settur beint eftir døgurða. Gammeltoft minti tey sum lýddu á, sum øll vóru umboð fyri miðlarnar, at tað var púra vanligt at vitnir kundu minnast skeivt ella als ikki og tí varð tað heldur einki ónatúrligt at spurt var inn til hetta. Hetta segði Hans Gammeltoft Hansen meðan hann festi eyguni á umboðini fyri Kringvarp Føroya, sum høvdu gjørt nógv burtur úr setninginum hjá Jens Vang í tíðindasendingini og lýstu løgmann sum ein stutt mintan persón sum var plágaður av black-out.
Bjarni spyr løgmann um tað gagnar Føroyum at samstarva við íslendingar
Fegnaðist um at sleppa at greiða frá – uttan at verða avbrotin ella “kliptur”
555 laksar farnir niðan í Leynarvatn


text:
Huldufólk
Huldufólk eru yvirnáttúrligar verur, sum eru kendar í Føroyum, Íslandi, Noregi og fyrr eisini í Danmark, tey eru eisini kend undir navninum álvar.[1], á donskum vórðu tey rópt 'huldrefolk' og navnið gongur aftur í staðarnøvnum, t.d. Huldremose á Djursland. Í øðrum Norðanlondum og í Stórabretlandi eru líknandi verur kendar undir øðrum nøvnum, sum líkjast føroyska orðinum "Álvur, álvagenta, álvar", á donskum nevnast tey elvefolk.
Huldufólk í føroyskum kvæðum og sangum[rætta | rætta wikitekst]
Huldufólk eru nevnd í fleiri av føroysku kvæðunum. Frá nýggjari tíð er t.d. Huldugentan, sum Johan Djurhuus, nevndur Johan á Høggeil, úr Sumba,(1885-1960) yrtki tá hann arbeiddi Í Botni, sum er í ein útnyrðing av Vági. Har var vatnverk bygt í 1921, og nakrir menn máttu búgva í Botni fyri at passa elektrisitetsverkið har. Nú á døgum býr ongin har. Har var myrkt og einsligt, og Johan yrkti kvæði um Huldugentuna, meðan hann búði har. Robert Mc'Birnie hevur útgivið hetta kvæði/sangin, har hann syngur hann sum vanligan sang, í styttri útgávu, ikki øll ørindini eru við. Kvæðið um Huldugentuna er 27 ørindi langt. Tað er best kent í Suðuroynni, serliga í Vági. [2] Annika Hoydal hevur gjørt lag til yrkingina Hulduríma hjá Steingrím Weihe.[3] Annika syngur sjálv sangin á fløvu við føroyskum tónleiki til børn, sum hon útgav í 1999. Húsakórið í Keypmannahavn hevur eisini sungið og útgivið sama sangin Hulduríma. Seyðamaðurin á Sondum er eitt annað kvæði, sum eisini snýr seg um huldufólk. Kvæði fer fram í Vágum. Seyðamaðurin á Sondum stjól stakkin, sum huldukona átti, hon rann eftir honum líka til Sandavágs. Kvæði er 51 ørindi langt.[4]
Keldur[rætta | rætta wikitekst]
- ↑ Heimskringla.no, Um Huldufólk
- ↑ Eystdans.dk, Huldugentan (pdf-fíla)
- ↑ Skulasangbokin.fo, Uppskotslistin
- ↑ Fotatradk.com


text:
Ólavsøkuaftan er hálvur frídagur hjá hesum feløgum:
-
Tíðindi: Almenn tíðindi I 18. august 2014Spennandi fyrilestrar á Vinnudegnum 2014
-
Tíðindi: Arbeiðsmarknaður I 18. august 2014Fyrstu føroysku fyritøkurnar undangóðkendar
-
Tíðindi: Almenn tíðindi I 24. juli 2014Vinnuhúsið stongt í viku 31
-
Tíðindi: Arbeiðsmarknaður I 24. juli 2014Frídagar um ólavsøkuna
-
Tíðindi: Almenn tíðindi I 30. juni 2014Windows XP – ikki atgongd til netbankan
-
Tíðindi: Almenn tíðindi I 30. juni 2014Tíðindasteðgur frá 7. juli til 18. august
-
Tíðindi: Almenn tíðindi I 30. juni 2014Byggivinnan fer í summarfrí í viku 30-32
-
Tíðindi: Vís Áskoðan I 23. juni 2014Kapping takk, men á jøvnum føti


text:
01.09.2014 - 13:26
Íslendsk makrel skip sleppa at landa í Føroyum
Hóast Ísland ikki vil loyva føroyskum makrelskipum at bryggju ella at koma í íslendska havn, taka føroyingar við opnum ørmum móti íslendskum skipum sum fiska makrel. Norðlýsið hevur spurt seg fyri hjá VØRN og í Fiskimálaráðnum og váttað verður at ongar forðingar eru fyri at íslendsk skip koma í føroyska havn at landa og brúka aðrar tænastur
Íslendska Vinnumálaráðið: Føroysk makrelskip eru ikki vælkomin í íslendska havn
Fréttatilkynning til íslenskra og føroyska fjölmiðla
MINNINGARORÐ: Lissan (Elisabeth Færø Joensen) farin


text:
Portvín
Portvín er kanska tað mest kenda heitvínið í heiminum. Tað kemur úr Dourodalinum, norðalaga í Portugal. Tað verða gjørd bæði reyð og hvít portvín og tey fáast úr turrum til søt. Tað eru tvey høvuðssløg av portvíni: Wood Port og Vintage Port. Wood Port er ruby, tawny og hvítt portvín. Vintage port er árgangsportvín. Tað eru eisini ymisk sløg av portvíni. Ruby port er ungt, fruktkent og søtt. Tawny er lagrað, og er lættari og meira gulbrúnt. White er gjørt av hvítum drúum og fæst sum søtt og turt. Late Bottled er portvín, sum er lagrað 4-5 ár í eikiføtum. Síðani verður tað koyrt í fløskur, og búnast ikki víðari. Vintage Port er árgangs portvín, sum bert verður framleitt í góðum árum. Tað verður lagrað í 2-3 ár, áðrenn tað verður koyrt í fløskur, har tað búnast í nógv ár, 15 - 20 - 25 ár. Reytt portvín skal borðreiðast við 14-18°C – hvítt við 8-10°C.


text:
6. januar
6. januar er dagur 6 í árinum í gregorianska kalendaranum. 359 dagar eru eftir av árinum (360 dagar um skotár er). Dagurin verður eisini róptur trettandi ella trettandadagur - t.e. trettandi dagurin eftir jóladag. Dagurin kallast í kirkjuligum høpi eisini epifania, t.e. opinbering.
6. januar er 1. jóladagur eftir julianska kalendaranum, sum var brúktur til 1. mars 1700 - og sum ortodokska kirkjan framvegis brúkar. Tíðin frá jólum til trettanda varð eisini kallað "millum jólanna" t.e. millum jól eftir nýggja (gregorianska) kalendaranum og gamla (julianska) kalendaranum.
Hendingar[rætta | rætta wikitekst]
- 1889 - Føroyingafelag varð stovnað í Havn. Stig vóru tikin til at stovna felagið á jólafundinum 1888.


text:
Fiskimási
Fiskimási (frøðiheiti - Larus argentatus) er heldur størri enn likka. Á kápuni er hann grábláur. Um strendur og firðir okkara er hann allan veturin at síggja. Hann verpur nakað fyrr enn likkan, eina viku ella tvær, eftir sum veðrið fellur. Helst velur hann sær brattan haga til bústað, ofta røkur millum smáar hamrar, tó síggjast reiður hansara eisini á sløttum haga. Eggini eru so lík likkueggjum, at mesti parturin kennist ikki at - tey allarstørstu eru másaegg, tey allarminstu eru likkuegg, miðalstøddin kann líka væl vera annað sum hitt. 28 dagar vermir hann, hendir seg 27, eisini 29. Dúnungarnir kennast ikki frá likkuungum. Teir verða føddir bæði av sjógvi og landi, og másin er rættur eggjatjóvur. Við reiður hansara liggja skøl av havhestaeggi, lomvigareggi, lundaeggi, harafturat skræða og fjaðrar av kongafiski, bein av stórum krabbum, brot av gágguskeljum. o.á. Másin hevur havt orð fyri nú og tá at drepa okkurt smálamb, og hevði nógv verið til av honum, mundi hann verið verri enn likkan.


text:
Kvinnurenningin 20.08.2014 KvinnaVilt tú eisini ogna tær gávuposan?
Melda teg til í dag og fá henda lekra gávuposan, virði yvir 1.100 kr Í gávuposanum er: - Lekkur, frísklig og litrík renniblusa frá Adidas, virði 349 kr - Gávukort frá: Thomas D...
Kvinnurenningin 20.08.2014 KvinnaMelda teg til Kvinnurenningina í dag við at koma framvið á Kvinnu
Ynskir tú at melda teg til Kvinnurenningina? Fært tú ikki melda teg til á kvinna.fo? So hevur tú í dag møguleika at koma framvið á Kvinnu at melda teg til Kvinnurenningina við at g...
Kvinnurenningin 19.08.2014 KvinnaVerður tú við leygardagin 23. august á Tórsbreyt?
Minnist tú seinasta ár, tá út við 2000 kvinnur runnu og gingu gjøgnum Havnar gøtur og fingu eina hugnaliga løtu saman á Vaglinum? Tú kanst vera við aftur í ár við at melda teg til ...
Bloggur 19.08.2014 HarrietDagsins stílur - Avslappandi
Eftir at hava hugsað eitt sindur um, hvat tað eru fyri mótabloggar eg lesi mest, havi eg valt at fylgja rákinum og blogga eitt sindur um mín egna stíl. Eftirsum dagurin í dag hev...
Mest lisið
- 1 Tá babba kemur heim
- 2 Kvika tær at melda teg til Kvi...
- 3 Ein app til tínar reyðu dagar
- 4 Teilendsk karrisúpan
- 5 Summarfestivalstílurin leygark...
- 6 Fylg ballónini til Kvinnurenni...
- 7 Summarfestivalstílurin fríggja...
- 8 Seinasta freist at melda til K...
- 9 Melda teg til Kvinnurenningina...
- 10 Verður tú við leygardagin 23. ...